Sekarat merupakang sala seddi proses na alami maneng taue ko elo'i mate. Rilalengna yae proses e aleta na pasadia aleta untuk paja ma'jama-jama. Sekaratna yamaneng taue pasti beda-beda, engka ri laleng bolami, engka saliwengi mulle ri masigi', ajjamang, ato ri lalenge. Sekaratna to taue engka maitta na engka to cinampe. Makkoe biasa ciri-cirina tau sekarat ato lokkae ri turungi pa' elo'ni mate. Makurang siseng na anre, masagalani sadar, no' i tekanan darana, de' na makkita lokka ri taue madeceng pada ko kosong pakkitangna, na yaro paling maegae riasengni sesak nafas. Pada ri sideppe bolaku tappa tibai kasi' pingsang na de' gaga mitai tau lainge, na sesak nafaski yaro, matei de' gaga mitai.


Rijal monro ri Makassar ri bolana sajingna untuk makkuliah, nasaba' tomatoanna ma'jama ri Nabire na alena elo'i makkulia ri Makassar. Akkero ri bolana sajingna, ko engka ri rikirimkangi doi' ato anre-anre untuk alena amurena manengmi manrei na de' na engka ri arengi. Mammulai pole kero ri amurena elo' makkamaja inreng, ri suroni millau doi' ri tomatoanna untuk makkamaja' kuliah na pau padahal Rijal runtu'i beasiswa jaji de' na parellu millau doi' makkamaja', tapi' ri ancamngi ri amurena ko tea i millauangi elo'i ri addemperreng maneng agaganna akkero ri bolana amurena. Millauini doi' akkero na harus topa na angkalinga yaro amurena ko maccaritai tomatoanna. Pokokna elo' sisengni na sedding Rijal medde pole kero ribolana amurena, tapi' ri atteangi ri tomatoanna ma kos.


Gempa terjadie ri Palu, liwe' na ingngerrangna Ajeng. Nappai kasi' semester seddi alias maba ri Universitas Tadulaku, ale-alena kero mai monro mabela pole ri tomatoanna ri Pangkep, liwe' tau'na monro kero. Yaro wettue engkai ri kampusna elo' ma'daftar riasenge organisasi sibawa silongna, maga natappa kedo tanae, retak tembokna yaro ruangange, jaji lari massu yamaneng taue kero sappa padang maloange. Larini lokka ri onrong matanre, nasaba' engka si gempa susulan na yae liwe' kencang kedona, bahkan engka peringatan tsunami, lari ni terri massobbu na ingngerrang tomatoanna ri kamponge. Dua pi esso purana gempa, nappa engka bapakna lokka jemputki ri Palu, lecce'ni makkulia, teani lokka kero paineng, trauma sisengi  bencana alam na ale-alena keromai.


Ri peppe ri ambo'na, lisuna pole mangngaji mancaji paling de' nallupai Mila sipungenna tuo. Yaro wettue, de' ri arengi doi' ri ambo'na lokka mangngaji jaji malai ri dompe'na ambo'na doi' sisebbu rupiah. Biasana riarengi doi' ko elo'i lokka mangngaji na de' ri taroangi doi' yaro wettue, pa' lokkai ambo'na ri tau mate. Wettunna lisuni ri bolana, engkani mattajeng ambo'na riolo tange'e, masennang de' na engka mennu-mennu. Pas na mattama Mila ri laleng bolana, engkani ambo'na mattama. Malai sulepe nappa na peppe jaringna anakna pa' malai doi' de' napau-paui. Ri peppei gangkenna tatteme-teme, makkedani Mila unona menre, cau'na tuo ambo'. Makkedami ambo'na pajai terri, nappa ri peppe si. Cai'na nasedding, de' na manre bajanna pa macai' empi ri ambo'na.


Ma poto keluarga mancaji paling biasami ri keluarga laingnge, tapi bageku yaro mawatang siseng ri runtu'. Punna sajing sangi' tau pa sompe, mawatang ki ma dempungeng si seddie wettu. Magai na mancaji paling malebbi menurutku, nasaba' yaemi seddi poto keluarga ri dua pulo taungku tuo ri linoe. Jaji pas na engka seddi tau ri keluargae botting, yaro sajing de' gagae na indo' na bapa' na ri linoe, lisu maneng sajingnge lokka roaki mappabotting. Si runtu manengni sajing mabelae, mulle ko si runtu ki saliweng de' ri isseng keda iga tau yaro padahal sajingta. Si esso purana yaro bottingnge, lokkani ma poto studio yamaneng, nappa ku bissai paling maloppoe. Akhirna, engka poto keluargaku.


Purana lulus ri SMP, sappa sikola SMA de' ma na mawatang, biasa engkama ri kawe'na. Mulailah tabbuka pendaftaran ri SMA Tonasa, menurut informasi pole guru-guru engka matu' beasiswa untuk kelas unggulan, yae taung e ri bukkai. Mendaftarni saisa murid elo' e runtu beasiswa, yaro wettu pengumuman tes akademik, engka lima pulo murid ri hapus asengna, nasaba' maega siseng peminatna yaro SMA e. Yaro mattama'e tellu pulo besar, elo' si ri uji ri aseng tes psikotes. Tes psikotes maega siseng soalna, lebbi maega daripada tes akademik. Matu ri pengumuman mattama' dua pulo besar asengna mancaji ni siswana kelas unggulan. Rennupa yaro maneng mattama' kelas unggulan, ri lalengna kelasna engka AC, engka dispenser, engka loker, engka televisi, engka tapperena, na ri areng topi maneng laptop baru.


Setiap tau pasti elo' runtu hadia ri tuona rilinoe. Apalagi ko idi' tau maegae doi'ta makessing ladde ko ritaroi ri Bank nappa de' ri keccai. Makkoe batena ko elo'ki runtu hadia pole riasengnge Bank BRI. Ri mulanna haruski ma'daftar dolo riasenge mabbukka rekening tabungan Simpedes ri Bank BRI makawe' e. Kadua, massetorki doi' paling cedde siratu sebbu, siratu sebbu artina runtu'ki seddi kupon runtu' hadiah. Tellu, mattaroni doi' paling cedde seppulo juta, nappa yaro matu ri bekukanni akkero ri Bank. Wettu tarona doi', tergantung siaga ittana batas ri Bank BRI, jaji engka kupon ri runtu untuk mancaji seddi tau runtu hadiah. Yae proses maggocang kuponna kacicengmi sitaung, jaji maupe'ki ko idi mancaji tau runtue hadiah.


Ri laleng selleng maega hal batalkangi jenne'na taue. Tapi ko engka tau makkalejja tai olokolo'. Makkalejja mappada ko ri gerrui. Meskipun yaro tai olokolo' termasuk najis, maka yaro de'ma na batalkangi jenne'ta. Hal parellu rijama yaro ri bissai bawang. Akkoe artina, ri laleng agama bawang de'ma na engka pagguru untuk maciddi sibawa tai, apalagi dalam keadaan suciki pura ma'jenne. Masa' puraki olahraga na engka ri alle'ja tai ri sapatuta maciddi'ni maccai-cai'. Parelluki bawang missengi ko ri agamata bawang de'na maciddi na lorang maki bissai yaro taie. Harus toi makkero, palenynye'i ciddi'ta lokka ri tai olokolo'. Mariki sikapi ko engka ri alle'ja tai, bissai bawang, aja' ri masiri' to. Makebbong memeng, yanaro bissaini nappa beraktivitas pada biasana.


Setiap tau sangi'na maciddi ko engka naita hal de' napojie. Reaksi pertamana ko naitai, na angkalinga, ato na immaui yaro cakkoa, ri accoeri sibawa pappinedding elo' tallua. Meskipung tampakna lokka ri tau biasae, tallua mancaji kondisi de' na sehat, tapi' parelluki missengi ko tallua justru mancaji pattanda ko aleta mamello responna. Ne' iga tau de' na maciddi sibawa lua, nanre rilalengna babuata maburu' maneng bentukna, mappada buburu' ne' makebbong aromana, pasti maja' ni pikkirangta na riasengni lasa, meski sebenarna taniama lasa. Akan tetapi ko pura tallua mapeddi risedding ato maja' pappineddingta, sebaikna paressai aleta lokka ri dottoro untuk pastikangi kondisina aleta. Mariki sehat yamaneng, talluaki ko elo'ki ne' ko mapeddi risedding ko puraki tallua, embaki lokka mapparessa.


Maega tugas kampus pole ri kampusna Mila, mancajini tau liwe' sensitifna. Menre' manengni gemme'na tettong saking pusingna pikkiri'i pekkoga batena susungi na magatti pura. Nasaba' massama-samang maneng wettu akkumpulukengna. Engka seddi silongna sangi'na millau jawaban ri Mila, padahal Mila de'pa napura yaro tugas naillaue. De' siseng na mateppe yaro taue, na akkedaini Mila masekke jawaban, padahal anu de' mettopa najamai yaro tugas e. Maittai kero mabbicara lewa' pesan, engkasi na suroangi Mila jawabki tugas individuna, lo'nani gare maja' untuk silongna, nasaba' sibuk i silongna, padahal naita Mila lokkami jokka-jokka yae silongna. Makkedani Mila, taniama iko engka kesibukan ato masalamu, setiap tau pasti engka. Koniro langsung makkeda silongna tarima kasi. Maittai na pikkiri yaro kata-kata pura na uki'e Mila, mapeddi ating ammai silongna lokka ri alena. Matau' sisengi pikkiri'i, engka pappinedding bersalah ri laleng atingna.


Mila malai si taung wettu mappikkiri jurusan aga elo' na ala ko makkuliani matu. Sekitar seddi esso sebelumna ta' tutup pendaftaran mattama ri Politani Pangkep, nappi paja Mila ri jamanna ri Ujung Pandang. Mangotoni lisu sibawa silongna, lokka ri bolana. Lokkai na cek maneng berkasna, nappa lokkai ri Bank makkamaja'. Lisuna pole kero, mendaftarni ri baling ri Alda liseki form pendaftaran. Purana na mendaftar, elo' ki botting daengna, jaji de' na ulle magguru magatti yaro wettue. Sekitar si esso purana botting daengna, mappicakka' ni ri bolana. Araweng engkani silongna elo' malai lokka monro ri ceddena kampus elo' na tuju, supaya de' na terlambat. Akkero ri wennie magguru tongengni, nasaba' yaemi kesempatanna naseddimi kampus na daftari. Bajanna lokkani tes, yamaneng mi bahasa Inggris e na jama maneng. Si minggu purana test UMPN, engkani pengumuman, luluski. Liwe' rennungna, de' na nasabar untuk ujian selanjutna.


Wettukku massikola ri SD ku, masagalaka lokka teme ato tai ri wc assikolangku. Ku lebbirang tahangi gangkengku lisu bolaku, na biasani yaro mapeddi babuaku, matedde ni sedding ko kukatenni. Tapi' engka seddi situasi mapeddi siseng babuaku, na yae pappinedding elo' tai tania teme yaro mulle ku perreng pada biasae. Lokkana kero ri wc sikolaku, masagala taue lokka kero tai ato teme jadi sepi siseng. Mattama'na kero mitai, molli'ka silong seddi silongakka. Ja'pa ri ita tappana yaro wc, marota' siseng lantaina, sikola' mani warnana, na mate lampuna. Decengna mello mua yaro toiletna jaji jambang mua akkero na mello tomma waena keranna. Yanaro kapang masagala silongku lokka kero teme ato tai, na lebbirang lokka ri salo'e.


Pa'jamae pasti biasai lokka tai ato teme ri kantoro'na, apalagi yaro mattama'e mammula tette aruwa ri ele'e gangkenna tette aruwa ri wennie. Wc ri kantoro' mancajini wc umum, ko idi' sala seddi karyawan parelluki terapkangi yae etika mappake wc ri kantoro'ta. Seddi, jagai macakka, yae paling utama nasaba' pasti maciddi ki ko elo'ki mappake wc ne' marota yaro wc. Dua, batasi mabbicara ri lalengna, parelluki mingngerrangi ko yaro wc tania onrong untuk mabbicara. Tellu, sangi'ta siramngi gangkenna macakka, ko marota empi maesa'ni ri isseng sebagai tau marantasa'. Eppa, aja' ri makkaluru', nasaba' bau kaluru' malomo maddekke na mawatang lenynye, na tentuna engka onrong khusus tabbukka untuk tau elo'e makkaluru'. Lima, aja' ri maitta eggang ri wc, mulle jaji engka tau elo' siseng tai ato teme tapi' ko engka tau maitta ri laleng, monro toi mattajeng maitta.


Ikki maccewe'i sibawa Husna mattama' dua uleng yae ulenge. Yaro Ikki massissalle hp ni sibawa Husna, sisambe password sosial media supaya saling mateppe'i seddi na lainge. Rupana yaro Husna dua hp napake, dua to nomoro' wa na. Naissengi Ikki pole ri silongna Husna, yaro missengi duae nomoro' hp na Husna napake esso-esso. Silongna Husna maittani elo' melli kudung ri Husna, tapi' Husna de' na engka balaski silongna ri nomoro' seddina, jaji na hubungi ri nomoro' duana. Tembus sisengi, ternyata sisalle hp toi Husna sibawa cowok duana, jaji de' naissengi tentang kudung. Silongna ma chatni lokka ri nomoro' seddina Husna keda magapi mu aktif, sisambe hp ko pale sibawa cowokmu. Nomoro' seddina yae Ikki pakei, de' naissengi keda dua pale nomoro' hp na Husna. Naillaui akkero nomoro' duana Husna ri silongna, mabbicarai sibawa yaro cowok duana Husna. Macai' sisengi yae Ikki sibawa Husna, magana engka makkunrai mabbelle-belle. Padahal mateppe sisengni Ikki ri Husna, gatti'pa na runtu' bellena. Lokkai ri bolana Husna yaro essoe malai hp na, nappa putusni.


Maega anana' mancaji korban kejahatan ri assikolangna, mappada ri alaiangi doi'na ri silongna. Ri ancamki ko mappaui ri tau lainge, elo'i ri amba' ato teani riewa massilong. Padahal sebenarna harus laloi mappicceng lokka ri tomatoanna ko engka maja'sipa ri alena. Nasaba' tomatoa mancaji onrong tuona anakta, na anakta mulle mabbicara yamaneng sarana ri tomatoanna. Mulle jaji yaro anak ri ancam e, de' ri bati-bati eggang toi ri tomatoanna. Mancajini matau' ko engka ancamki na de'gaga tona tau mulle naewa mabbere sara. Aja' lalo ri matau' ko engka tau ancamki, na ancamki untuk aja' ri pauangi taue, yaro artina matau'i ko ka issengangi ja'na.


Saisa' taue na alami riasenge bau ale. Yae masalae sangi'na de' na issengi yaro tau kennai, tapi yaro missengi riolo taue ri sekitarna tau nakennae. Idi' tau nakennae harus laloki peka ko engka tau makkeda makebbongki, meski yaro taue mappada ri ita ko ma'bongami. Daripada de'gaga silongta paressa memengni aleta, tanai tau ribolata keda makeppang memengki ato de'ma. Ko makeppangki, na purani berusaha sambei deodoranta, cobaki sige' pakei riasenge tawasa', nasaba' yae mullei nacegah taue masebbung. Tapi' ko yaro masebbungta ato makeppangta nasaba' engka lasata, mabbura laloki lokka ri doktoro'e, na mulle ri isseng pekkoga bateta palenynye'i. Mariki mabbura untuk adecengetta untuk masa depanta.


Hadia undianna biasa Bank maega to, tapi' masagala tau runtu. Wedding jaji nasaba' de' gaga tabunganna ato de' na isseng batena maccoe'. Hadia undiangna biasa berupa oto, motoro, komporo', ato laingnge lokka umro. Carana penting ladde yaro haruski dolo mebbu rekening ri Bank e, pura yaro mattaroni doi'. Ko mattaroki doi', taroki misalnya lima pulo juta, taroni bawang yaro doi' ta. Aja' ri cukke-cukkei, aja' ri engka mala doi' ri lalengna si taung e. Tajengiki matu na hubungi pegawaina BRI lokka ri kantoro'na mappile hadiah. Ko maega-ega biasa ri taro maesa' ki runtu oto ato motoro'. Mapppada yaro ri asengnge dalle, de' gaga tau missengi. Tapi' aga ri aseng, coba saja dolo.


Marennu ki memeng ku mancaji ni tomatoa, engka na anak biccuta ri parutusu'. Makkoe batena mapparutusu' anak bayi na sehat'. Pertama haruski jagai tali possi na anak biccue marakko, nasaba' nappai tassala ri esso kapitu gangkenna dua minggu. Kadua, pasusui marajin anakta, nasaba' de' pa na manre nanre, jaji haruski minung susu maega. Katellu, harus toi perhatikan tane' na anakta, lokkaki ma posyandu. Ka eppa, sambei ki popokna bayita secara teratur, ko purai teme ato jambang. Kalima, harus toi cemme anakta marajing mappake wae kemmu supaya de' na mekke anakta. Ko elo'ki marennu anakta, sangi ewa toi mabbicara supaya magatti macca molli ki indo' ato bapak.


Lokka rekreasi sebelumna temme taue ri SMA, merupakang abiasang mestie rijama tiap taung. Akkero Dilan lokkai rekreasi sibawa yamaneng silong na gurunna ri pantai Ammani ri Pinrang. Tiwi'ni kamera, atinrong weddinge ri seppung untuk napake messoi alena ko tette seppuloi. Lettui kero mai narapi'ni wenni, jaji yaro wennie langsungmi manre nappa leu'. Bajanna kero ri ele'na, purana maneng manre ele' Dilan na alani yaro atinrong ato tudangen ri seppunge. Matinroni kero ri ase'na ri wiringna tasi'e. Tiba-tibai menre yaro wae malai lokka ri tengngana tasi'e, lari maneng taue maggora pa' alena de' na seddingi. Tellengni kero ri tengnga pa' maccebboi yaro atinrongna. Tau'pa na sedding mate ri tasi'e ri anre sibawa bale. Decengna maega mua silongna lokka turungi, jaji salama' mui lisu nappani ri painung gatti wae kaluku.


Masa lalu tania bawang lise'na kenangan mello, melainkan maega to kenangan ato pengalaman maja' mappapeddi ating. Yae mancaji trauma lokka ri penderitana. Tentuna yae kejadiange harus ri allupai na de' na pengaruhi kehidupan esso-essota. Mawatang memeng untuk mallupai yamaneng serangkaian hal maja'e. Tapi' tania artina de' ri mulle move on ko de' ri berusaha. Makkoe hal parellu rijama untuk mallupai pengalaman masa lalu yaro de'e ri elo' mingngerrangi. Seddi, cobai pikkiri hal mello. Dua, fokuski sibawa aleta tommi, upgradeki aleta. Tellu, jamaki  hal positif na melloe, alihkangi fokusta sibawa sibukkangi aleta lokka ri hal-hal melloe. Eppa, tarimai masa lalula maka yaro mullei ri jalani tuota lebbi malomo.


Maega tau makebbong gara-gara lasa na engka to makebbong nasaba' makuttui parutusu'i alena, yanae tau makeppang. Ri ammaseang siseng yaro tau engkae lasana na makebbong, tapi' ko makebbong iga tau mulle tahangi de' na jampe' inge'na. Engka seddi silongku makebbong siseng bau timungna, buru' isinna riolo, jaji ko ma'caritaki sibawa alena mabela-belaki tudang jaji de' ri sampoi inge'ta na riangkalinga tommi aga napau. De' ri isseng keda magai yaro, elo'ki tegurki naissengni kapan yaro ko makkoiro bau timungna. Daripada masiri'i silongta yaro menurutku cara mamello untuk mewai silong yaro tau makebbonge, ko elo'ki tegurki pauangi ko sipaddua maki aja' na riolonaki tau lainge.


Lasa kanker mancaji hal paling maega saba'na tau mate ri linoe. Maega rupanna lasa kanker, na de'pa gaga pabbura mulle wurai riasenge lasa kanker. Parelluki olahraga madeceng supaya de' nakennaki ri asengnge lasa. Manreta parellu to ri atoro', maega kanker saba'na pole ri anre, jaji maegaki manre bu-buahan, manre kaju, minung wae pute, aja' ri sangi minung alkohol ato soda, aja' ri manre dageng maega, khsusna dageng de' manasu. Laingnge parellu ri hindari yaro riasenge makkaluru', memeng kaluru' mancaji aga-aga paling maega massumbang pajak akko ri negarae, tapi' asapna yaro kaluru' bahaya siseng. Aja' to ri sangi' begadang, bahaya ladde riasenge anging wenni. Mariki jagai aleta, na de' na kennaki ri asenge lasa mulle mancaji saba' amatengetta.


Kaddala' merupakang lasa saba'na pole ri bakteri kronis yaro kennai uli'ta, saraf tepita, na saluran nafasta. Kaddala' biasa na tulari taue, tapi mawatang mua matular. Yanaro maegana tau tea maddeppe sibawa tau engkae sajingna nakenna riasengnge kaddala'. Makkoe biasa taunna nakennae kaddala', engka mapute mappada panoan ri alena, yaro mancajini mate rasa. Engka benjolan matebbe ri ulii, kanuku, na marakko. Bulu mata na enyingna maega rontok, mawatang makkita, na tassumba inge'na, na lainge. Puraka mancaji tau de'gaga ku silongan tudang ri bangkoku wettuku SMP, makkedani gurukku, taniama tau kaddala yaro, maga na de' gaga silongnu. Cai'ku sedding pas na napau kaddala', na de'ma ku kaddala'.


Mateppe siseng Santi ri lakkainna. Ko engka tau palettukangi kareba keda engkai kero mai lakkainnu sibawa makkunrai, de' na mateppe, macai' mi lokka ri taue. Na aseng manengmi taue mabbelle lokka ri alena, nasaba' lakkainna mello ladde lokka ri alena na dua anakna,  de' tomma na engka terlambat lisu ri bolana. Yanaro mangngingngi'ni mangkalingai taue, tappa engkai amure paling mareppe ri alena lokka puangi keda makko tongeng na aseng taue Santi, ku itai kero denre lakkainnu sibawa makkunrai, na sikaddau apoi.  Pammulani Santi mateppe, lokkai kero ri lokasi sangi' na pau taue, na maddumba tellu arona mitai lakkainna, takkini na peddi atingna. Lari lisu bolana,  paritase' maneng agaganna nappa medde sibawa anakna macai'.


Sebelumna Mila mattama ri SD, melli baju sikola doi' na tommi. Jaji yaro wettunna biccu Mila esso-essoi ri areng doi' tacedde ri bapakna ko polei ma' jama. Yanaro mellini celengang untuk nataro doi' ri arengi ri taue. Attamareng doi' na Mila maega, nasaba' yaro wettue mabiccu empi. Engka pole ri sajingna pole indo' na bapakna ko malleppei. Biasa runtui ta dua pulo sebbu. Nakko bapakna palingan doi' recemi ri arengi, tapi ko maitta maega to. Si  minggu sebelumna mattama massikola kelasa' seddi, na bukka ni celenganna. Na rekeng-rekeng maega, napakei yaro doi' e melli sapatu, tase', bobbo, na baju sikola. Liwe' rennungna lokka massikola' ri esso pertamana ma baju baru hasil taro-taro na.


Engka ciddi'ta adalah sesuatu wajar na punnai yamaneng taue. Tau de'e na ciddi mulle jaji yaro tau marantasa' na mappakaciddi ri matanna tau lainge. Unikna, tingkat kesanggupanna taue terhadap hal mappakaciddi beda-beda sibawa tau lainge. Yaro parellu rijama untuk atasi pappinedding ciddi'ta sibawa tai olokolo' yaro biasangi aleta untuk hadapi pappinedding ciddi'ta. Rimulanna memeng de'na mamello ri sedding. Ne, ko maittani mancajini biasa gangkenna de'na ri maciddi paineng. Ritambai pole dukungan tau-tau sideppe'ta tau de'e na maciddi gangkenna mulleki barani langsung sibawa yaro rota'e tanpa maciddi. Ko makkero ciddi ta mulle pudar na de'na paineng ri maciddi berlebihan sibawa tai olokolo', apalagi ko idi' tau majjamae ri bidang makkero.


Setiap elo'ka lokka ri bolana nenekku ri Gowa haruska mangoto sekitaran lima jang. Yaro wettue elo'i taue malleppe jaji menre'ka ri bolana nenekku nasaba' maittana de' ku lokka kero malleppe. Mangngotoka pole ri bolaku mappake pete-pete, nappa akkero ri Minasaupa' malaka oto pada oto panter. Oto kijang punnana Ajji Ago kupake tau monroe riolo bolana amureku. Yamiro oto mulle ripake lokka ri kampongna nenekku, de'gaga pete-pete akkeromai. Matanre lalenge, maja' topa balatu'e, tassisambeni yaro tau rioloe tudang sibawa tau sideppeku minynyak kayu pute. Tudang riolo cocok ladde untuk tau sangi'e tallua, ne' magi yaro tau nappae lecce ri seddeku tappa talluai. Decengna engka mua kantong plasti k na katenni jaji de'ma na tabbene-bene riotoe, ne' bau luana maja' siseng ri immau. Matu' elo'ka tiwi' masker ko lokkaka paineng mangngoto.


Jerawatan mancaji mappapeddi ati na paenre tensi ko siruntu'ki tau baru. Makkedani tau de' e naulle tahangi timungna, magana na maega siseng jerawatnu, padahal mellona biasa rupannu, yae de' na nu mabello ri ita. Jerawatan tuo ri rupanna taue, maega to saba'na mulle keturunan, tau stres, makurang tinro, sala bedda, na hormon apalagi makkunrai elo'e macarepa. Mappunnai jerawat, mancaji ni taue masagala massu pole ri bolana, nasaba' masiri' i ri ita ri taue, padahal jerawat lasa biasami terjadi riyamaneng rupanna tau. Tapi' engka riaseng tau maja' timunna, yanaro mancaji saba'na tau engkae jerawatna masiri'. Pa' biasa makkedai, magana penno rupannu jerawat, sangi' musambei kapan beddanu tau kacoe'-coe'. Emosi maki nataro, lebbi monro ri bolata sennang.


Sebagian tau rilinoe marennu siseng ko ale-alena ri bolana, pa' mullei ma'jama-jama yaro elo'e na jama ale-alena na de' gaga tau matteangi. Tapi' maega tomma tau matau'i na masinoi ko ale-alena ribolana, maegani pikkirang negatif monro ri laleng otakna. Meski memeng maega siseng mappitau' ko ale-aleta, pole ri setang, ri tallolang, na lainge. Biasa mua yaro ko matau'ki, tapi bahaya siseng ko yaro tau'ta na ganggui jama-jamatta, mappada de' na ri ullei matinro ko wenni. Khususna idi' tau matau'e monro ale-aleta, aja' lalona ri manontong riasenge pelleng setang-setang, pa' mulle jaji yaro maega tabbayang ri pikkiranta pole kero ri pellenge, ko de' mua mariki sappa jamang-jamang ri pojie na rijamani ko ale-aleta. Jaji lenynye' manengni yaro pikkirang ja'ta na tau'ta ko ale-aleta.


Maega tau matau' siseng ko ale-alena monro ri bolana, engka to tau na poji monro ale-alena pa' de' gaga ganggui ko engka najama, na engka to tau na poji ko engka tau ri sideppe'na tapi' de'ma na marukka ko engka najama jaji tette'mi fokus. Yae tau mattama'e ri kategori nomoro' tellu cocok ladde'i riaseng tau tengnga-tengnga yanaro riaseng tau matau' ko masinoi. Matau' ko de' gaga tau naita ri seddie esso, matau'i monro ale-alena, tapi' de' to na poji ko marukka yaro tau ri sideppe'na ko engka najama pa' elo' tommi alena mappunnai wettu untuk alena tommi, setidakna de' na masino siseng. Tiap tau engka na poji na engka to de', ko iyya mattama'ka ri kategori nomoro' tellu tau de' siseng ku poji riasenge masino na marukka.


Bau aleta tania bawang mulle mabbau nasaba' puse' ato riallupai mappake tawasa' na deodoran. Engka bau ale tertentu sebagai tanda kondisi kesehatan. Kondisi kesehatan ri laleng aleta biasai mappassu bau makebbong. Yae baue biasa muncul matterru na de' ri ullei palenynye'i meski purani cemme ato mappake minynya'-minynya'. Akkoe engka pitu rupanna bau ale mappada bau bale na makenynye ko manynyawaki, teme, na mappuse'. Engka to riaseng mabbau puse, ko puraki makkareso ato olahraga riasengni hyperhidrosis. Lainge engka riaseng mabbau tai, mabbau pai', bau tello amporo, bau alkohol, na bau samar. Maega siseng rupanna bau, yanaro ko engka yae sala seddina, daripada maittaki masiri', makessing siseng ko lokkaki mapparessa ri doktoro'.


Mila elo' ni massadia mattama makkulia, tapi de' na yaking keda mullemi jawabki matu soalna. Ternyata, engka silongna akkero makkulia ri jurusan na eloki, jaji na arengni Mila contoh soal biasae na tarima alena. Akkero de' na maitta, tabbukka ni pendaftaran jalur PMDK ri Politeknik elo' e na tuju Mila, de' na ulle mala jalur UMPN nasaba' menganggurki. Lokkani kero tes, na tiwi' kertas pendaftaranna, mabbenni ri kos na silongna untuk tes ri ele' e. Mulaini na jama soalna, maega de' na isseng, yamiro na jawab e na liseki, nasaba' engka sistem mines ko tes PMDK. Purana yaro bajanna engkana pengumuman, silongna Mila maega chatki salama'. Ternyata luluski, liwe' kasi rennungna nasaba' seddimi kampus na tujui mendaftar.


Ma video call sibawa idolata, merupakang hal paling na eloki Kpoper. Fansign mancaji bentuk siruntu sibawa idola lewat online, maccurita ki beberapa menit. Iga tau tea berdua ma bicara sembarang sibawa tau ri pojie. Akkoe carana ko elo' ki maccoe Fansign, seddi mi syaratna haruski melli maega album na yaro idolata supaya na lirik ki perusahaanna. Laingnge, haruski ma pake aplikasi LYSN, registrasi ki akunta na de' ri tassala pole informasi, ko puraki melli album ma tama ni asengta ri laleng na seddi tau wedding maccoe Fansign. Sebenarna ko melliki maega album, de' to na pasti keda idi' sala seddina mulle siruntu, nasaba' maega fansna yaro idolata seddi dunia. Tapi setidakna ko sangngi' maega ri elli maesaki matu idi' tau beruntung siruntu idolata.


Asu mancaji sala seddi olokolo' paling poji lellungi taue. Asu gila mancaji topa lasa liwa' bahayana nasaba' yae lasa menular. Mita asu lellungi taue ri televisie biasani ri ita. Sebenarna yaro abiasangna merupakang insting na naluri alami pole asu. Ko de' na normal ato bahkan naokko taue, mulle jaji engka saba' laingna yaro asue langsung na peppeng taue. Mappada yaro naluri alamina asue, sebagai pannessa peringatan, yaro asue ma'gonggongi lokka riarea mengancam, tapi' ko ri tassala nappani yaro asue mallellung, na mulle na okko taue. Respon ancaman pole ri taue, ko mitaki asu aja' lalo ri lari pa' mullei na aseng ancaman jaji maccoe'i lari lokka. Mulle to naseddingi terancam ato tertantangi yaro asue ko tau mabenna biasa lokkai na pella-pellai asue, matau' tomma matu ko ri peppengni ato ri okko'i.


Tercatat i ri taung 2018 maega bencana kennai Indonesia, tsunami ri Palu na Banten, banjir ri Sulawesi Selatan, na lainge. Idi' tau de' siseng ri issengi maga na engka bencana na ri mulle massedde dolo, pa' yaro bencanae tiba-tiba to engka. Engka wedding ri lawa pada lempe' na engka to tiba-tiba pole ri akuasangna puange, yanaro tsunami mancaji seddi conto bencana de' gaga aba-abana. Ko banjir maega mua tandana mappa bosi matterru'i, parellumi bawang jagai lingkunganta, de' ri makkabbeang sampa ri salo', ko engka ri tubbang pong mattaneng sikki paineng, na lainge. Mulleki kurangi ja'na yae lempe' ko ri isseng aga saba'na. Parellu toi makkita-kita kero ri BMKG untuk sappa kareba tentang bencana elo' pole. Jaji mulleki pasadiai aleta ko engka bencana elo' kennai kampongta.


Mitai tomatoakku micawa na marennu nasaba' iya', mancaji paling ku poji mitai. Pura yaro wettue mancaji ka sala seddina perwakilan kampusku lokka lomba si saliwengna Sulawesi, tomatoa ku mabbicarani karia-ria. Na pauwang maneng tau ri kampong e, keda elo' i lokka Mila ri anu. Sisengku lisu matu' ku elliangni tomatoakku oleh-oleh, na terri manrei. Marennu sisengngi gae, nasaba' biasa makkutana taue keda aga guna na ri pakkulia anakta, ko mi tu matu monro, de' mulle ma pesawat. Decengnama mancajika sala seddi tau lolos lokka, mancaji ni sedding de' ku pakasiri' tomatoa ku ri wettu makkulia. Runtu topa beasiswa, jaji amanni tomatoa ku de' ma na parellu masessa.


Aja' ri marennu siseng ko na accoeki ki akun palsu ri sosial mediata, pa' meaga tau accoekiki, parellu ki misseng maega siseng bahayana. Akun palsu ri Instagram ciri-cirina biasa de' na mappake foto profil, de' gaga postinganna, na makurang tau accoeki. Mulle jaji mappakei robot yaro akunna taue accoeki ki jaji riasengni tania akun palsu. Maega tomma akun palsu de' na bahaya, na maega to liwe' bahayana. Mappada yaro ko mappakei bot untuk sebarki yaro virus, mulleni na ala akunta, na isseng kata sandita, bahkan mulle sisengi na ala to poto-poto purae ri postinng. Cara paling ampuh bawang ko tea maki nakenna yaro na tea tommaki konci akunta, laporkangi yaro tau asinge maccoeki akunta na block toi. Memeng maitta, tapi' yaemi dolo carana makkokkoe.


Pasangan nappae botting tenriolo, na yae taunge mancaji toni tomatoa. Maega sebenarna tau botting tenriolo tapi de' pa na engka ri arengi anak ri puang e. Pasangan Rina na Herman mancaji pasangan botting paling marennu, nasaba' nappa sitaung purana botting engka ri arengi anak makkunrai cantik. Tanggala 19 Juli 2021 na botting, pas ulang taung pernikahan ke seddina lahir toni anak pertamana, makkunrai sehat ri aseng Shyreen. Mancaji ni kado ulang taung pernikahanna yaro anakna, liwe' rennuna nasedding nasaba' mancaji tongenni tomatoa, mancaji ni tau sebenarna, engkana bijanna. Ko taung selanjutna, ma ulang taung anakna ma ulang taung pernikahan toni. Semoga tuo malampe sunge'na anakna, na alena sehat to sebagai pasangan malolo.


De' ku sannai keda massu pole ri timukku yaro kata-katae. Yaro essoe, mapella siseng ri ase bolaku, jadi no' manengki ri wasaoe makkecce. Engka poro emma'ku, bapakku na iyya. Akkero maccaritani sambarang, nappa ri munri nabahaski tentang sikola. Makkedani poro emmakku, de' riullei ongkosokiko lettu SMA, iyya nappaka kelasa' tellu SMP yaro wettue. De' siseng ku sedding na adil, dua daengku temme manengni pole SMA, na iyya masa' gangkengkumi SMP. Yaro lagi biasa pas ku elo' mattama SMP, makkedai bapakku de' gaga doi'ku ongkosori sikolangmu. Maga na ko iyya de' na engka taro-taroanka doi', pada ko napasillaingengka sibawa daengku. Tappa makkedaka yaro essoe riolona  iga suroki elo' anak. Langsung makalaing-laing ri ita tappana, na kekkeng pa'jaguru'na. Magaka ro ku mappau makkero, pasti maja' siseng na sedding, na iyya de' ku ulle mallupai yaro essoe.


Wettunna lisu pole mangngaji Rapi engka asu naita kero, maddeppe i kero pa' elo'i naita bentukna. Biasana engka tomma asu ribolana, tapi' matei na lululu oto. Pas na elo' na katenni macai' i yaro asue, jaji lisuni matterru lokka ri bolana. Tappa maitta lari yaro asue peppengi Rapi, de' naisseng magai ro na tappa elo'i naokko. Na passu sandale'na lari makencang Rapi, na tette'i elo' rirapi akkero riasue. Engka naita pong jampu, mempe'ni akkero massobbu, tau'na sedding riokko. Na taroi sandale'na riawa, yamiro sandale'na ri okkokangi nappa na abbeang yaro asue. Nappanna engka asu naruntu liwa' sensitifna, madodong na sedding nyawana lari.


Liburu' taung baru diwenni, Rahma lokkai nabaling tomatoanna mattaneng. Mappammulai esso Sabtu araweng massisi, na mattanengni ri ele'e. Mappammulai lokka ri tette sitengah pitu ri ele'e, lisui ko tette seppulo seddi ri essoe. Lokkasi masu ko tette seddi, nappa lisu akko tette lima ri arawenge. Matekko ni na sedding mattaneng Rahma, mapeddi ni potto'na na witi'na cuku' tongeng mattaneng na mabbecci. Akkero matu siminggu ittana nappa patingngelle tomatoanna. Akko purai patingngelle mabbacai utti ri bolana, mancaji passalama' lokka ri nabi Muhammad, mabbaca tellu seppe. Magana tappa enneng seppe na baca tomatoanna, berarti dua tujunna yae mabbacae. Takkini'i pas na ri suro lokka pamerrungngi motoro' riawa bolana, ternyata tomatoanna melliangi motoro' baru. Tanrang lessina ro mattaneng na siminggumi pura, yanaro mancaji hadiahna.


Naloriki sedding de' ri percaya diri nasaba' masebbungi alepa'ta. Munculna yaro bau makebbong umumna saba'na pole tuona bakteri ri permukaan uli'ta na alepa'ta. Yae bakterie mullei na ola puse'ta mancaji zat asam, gangkenna muncul bau makebbong. Engka maega cara untuk palenynye'i bau aleta na percaya diriki jalani esso-essota. Seddi, marajingki cemme minimal kaciceng si esso, roro' manengi alepa'ta, salangkata, ellong, na rupatta gangkenna macakka. Dua, mappakeki sabun anti bakteri, misalna sabun anak lolo. Tellu, parakkoi aleta madeceng ko puraki cemme. Eppa, mappakeki pakean cocok e, mappada ko olahragaki pakeki baju yaro malomoe serapki puse'ta. Lima, mappakeki deodoran na antiperspiran yaro wangie jaji wangina na lawai bau alepa'ta. Terakhir, jagaki anreta, aja' ri manre pesse ato anre lainge yaro matedde'e baunna pada to lasuna cella, pute, na lainge.


Mabbere hadiah lokka ri anak lolo pura ri manakengnge mancaji programna SCTV ko narapi'si ulang taungna. Maega emmakna anak lolo de' na sannai makkeda namanakeng anakna ri tanggala' 24 uleng aruwa. Tiba-tiba runtu'i bingkisan pole ri SCTV, nasaba' lahirki anakna ri yaro essoe. Iga mulle sangkai, ko tanggala sikoe na massu anakta. Iga to wedding missengi ko elo'ki pale runtu hadia ko memmana'ki ri tanggala' 24 uleng aruwa. Maegani tau na areng hadiah SCTV, maega toni tau takkini na marennu. Mello ladde iya' menurutku yae programna untuk SCTV na untuk tau nappae pura memmana, SCTV pasti tamba maega missengi na maega to nontongi acarana. Akko masyarakat mello pa' runtui bingkisan untuk anak lolona, baju-baju, popok, yamaneng ro na parellue anak lolo. Makessing ko na pertahankan programna.


Ko teaki na kenna PHK ri wettutta lokka ma' demo ri anunna perusahaanta, parelluki pasadia yae aga-agae. Parelluki mabbaju ato jokka berbeda pole ri aleta sebelumna, biasa ko ma demo taue yaro bos ta naitai pole ri cctv keda iga bawang lokka. Sampoi tappata, mappakeki masker ato kacamata lotong, na topi supaya de' na kaitang tappata. Biasana ko lokkaki demo macai bos ta na maesa' ki na PHK, tapi ko de' ri lokka yatosiro silong-silongta macai' maesa' ni na anganui. Jaji parelluki yae, saddangta mi na jaritta bawang parellu ri pacumpa, aja' na tappata.Ingngerrangi watangna runtu jamang maccenne, ko ri PHK ki tegani si elo' sappa, pasti tea maki na terima taue ko ri PHK ki.


Engka lebbi 30 % anak makkulia tania ri jurusan na eloki. Maega gagal mattama ri jurusan elo' na tuju. Padahal maega siseng ni prestasi na matanre to nilai ri assikolanna. Paling penting e, maega mulai magguru jama soal pole maitta, tapi tania dalle na makkulia ri jurusan ato ri kampus elo' e na tuju. Pada yaro Rahma, elo' siseng mala jurusan kedektora, tapi na sambei jurusanna nasaba' makurang siseng ri tarima ko malai kedokteran, nappa pura topa mala SNMPTN na de' na lulus, jaji na alani jurusan Farmasi ri SBMPTN. Decengnama lulus mui akkero, ceddeni monro radde de' siseng na makkulia ri yaro na eloki. Peddi siseng atinna ko naita ni anak jurusan kedokteran e, lalo ri ceddena.


Ri lalengna atuongna Mila ri linoe, sangi engka kennai lasa, tapi yamaneng lasana lasa' pole mua ri tau de' riitae. Tapi purai mapeddi nasedding alepa'na, pada ko engka  benjol ri lalengna. Nataro-taromi dolo rialena, jakke paja mui. Magana sisengna engka macella na engka lise'na nana, lokkani mapparessa ri doktoro' e, nappa naparessa toni benjol lainge ri alepa'na wali-wali. Ri arengni pabbura akkero, na makkedai yaro doktoroe, ko makkoe benjolanna de'ma na ganas, jinak mua asengna. Pajana yaro macellae, lenynye' ni peddi na. Mappamulai mapeddi maneng susunna dua, mappada nasedding ko leccei yaro benjolan jinak ri alepa'na no' ri susunna. Lokkai mapparessa na ri pauangi nakennai kanker payudara, liwe' takkini'na, na aseng anu de' ma na maladde yaro biasa ri mulanna. Millauni doang nappa napaung toni tomatoanna lokka silongangi ri rumah sakit.


Ri PHK ri wettunna corona mancaji hal paling mapeddi, apalagi yaro tau mabelae sompe pole ri bolana. Yanaro keluargana la Baha', kasiagani na janci sajingna keda elo' lisu ri taung 2021 tapi' de' si na jaji. Yae nasaba' mancaji sala seddi karyawan ri PHK pole ri jamanna. Na de' siseng gaga doi' na wedding na pake ma pesawat lisu. Elo' i massappa jamang tapi de' gaga tabbukka, malah maega to na pecat karyawanna. Mawatang siseng na sedding nasaba' yamiro seddi jama-jamang na katenni, de' na gaga apolengenna makkokkoe. Massappai karia-ria jama-jamang tapi de' gaga tarimai. Anu de' na sanna siseng yae keda ri PHK i, nappa pura cappu doi' na melli motoro, de' siseng gaga assapparengna.


Tea lokka massikola pakei yaro sapatu pura na ellie, mancaji ni Mila runtu pannoko ri bapakna. Yaro sapatue na elli ri esso Ahad sibawa poro emmakna ri pasa'e, pa' elo'i melli sapatu baru. Napakeni Mila yaro sapatunna ri esso Aseneng, na alena petugas upacara bagean dirgen jaji majui lokka ri tengnga ma'palu. Akkero lisunna pole ma' dirgen, engkana silongna mappaloi', makkeda ma' pasangangi sapatunnu Andika, masiri'pa na sedding alena. Tiap laloi yaro esso Aseneng, mappaloi' si silongna, yaro silongna ri asenge Andika masennang mua ri ita tappana. Lisuna ri bolana na rempe' no' sapatunna riolo bolana pa' masiri' sisengni pakei yaro lokka massikola. Matau' i ri akkedai amma si baja ri silongna.


Lecce massikola nasaba' tomatoatta lecce onrong jamang, biasani na pineddingi yae anana' tomatoanna sangi'na ri kirim. Tiap saat parellui massappa sikola baru, massappa silong, na magguru si pekkoga batena beradaptasi sibawa sikola na onrong baru. Matau' sisengki pasti ko engka na tau lokka mita-itaiki pas ta pura perkenalkangi aleta, jakke de' gaga elo' mewaki massilong. Pammulaki bawang masennang, mancajiki aleta, ana' baru harus toi percaya diri, supaya de' ri mancaji sasaran korban bully. Lainge pasti sappa memengni silong sebelumta mattama ri kelasta ato ko elo'ki lokka rikantin, rimulatta mattama pasti de' ri issengi tegaki tu ko elo'ki manre ato melli karoppo. Embaki cobai riasenge sokab, de' tu ri matau' ko engkana tau ri ewa si isseng, manna pekkoga onrongna ko engka mua si issengta, aman muki tuh.


Perasaanna Fika purana ri salai ri bapakna, liwe' siseng mapeddi wettuna kelasa seddi SMP. De' na isseng aga elo' najama matu, tuo ale-alena sibawa emma'na na maega empa anringna mabiccu. Ri olli i ri lato'na lokka sibola, supaya ma seddi ni kero sibola-bola sajingna maneng. Engka lima taung monrona kero, matei lato' na, mapeddi siseng ni atingna, maga na ri salai maneng ri tau mareppe ri alena. Sisengna kero dua taung ittana matei amurena urane, de' na gaga urane ru bolana, ko engka aga-aga elo' ri jama na urane pa na mura, de' na isseng matu maga kedona taue maneng sibolana.


Begitu lakuna makkokkoe tau elo' mancaji PNS. Maega empa tomatoa na lebbirang anakna mancaji PNS daripada laingnge. Biasana ri onrongna ujiang PNS maega anak-anak na engka to tomatoa. Tomatoa rata-rata guru honorer, tapi' de' pa na mancaji PNS jaji gajina liwe' empa cedde. Siratu siuleng gangkenna lima ratu siuleng paling matanre. Biasa maega siseng tau antri elo' tes, saking mello na yae jamae. Ma baju pute lotongki lokka tes, taung-taung na ma tes sikki. Cobaki accoeri bawang ujiangna, jawabki madeceng, engka tu matu pasti na ri lulus tona. De' ri sanna-sanna matu lokkaki tes na luluski. Rennunna pasti tomatoata, na idi paineng. Runtu jamang mancaji PNS, engka ri runtu doi' pensiun ko pajani ma' jama.


Panggaukan de' na adil liwe' mapeddi, yanaro idi' tea maki tau lainge pineddingi aga ri pinedding. Ko de' ma ri engka pineddingi panggaukan de' na adil, mulle matu idi' mappagau ja' lokka ri tau lainge, na yaro mulleki de' na poji taue. De' ri hargai, de' ri pappadai, na de' ri tarimai aga na aseng taue. Panggaukan de' na adil mulleki runtu' ri bolata, misalna tomatoatta de' na pappadaki sessurengta lainge. Mulle toki runtu' ri ajjamangta, bosta de' na engka de' nasuroki lembur. Na engka to ri assikolange, pole ri guru ato ri silongta. Maega onrongna, jaji wajibki idi' jagai to pegau'ta lokka ri tau lainge. Setidakna adilki ko engka ri jama, adilki sibawa tau ri ajjamang, ri bolata, ato ri sikolatta. Mariki adil, nasaba' panggaukan adil harus maneng na pineddingi taue. Mappada-pada mua taue ri matanna puangta, jaji makko toi ro.


Macai' mulle engka na de' ri issengi pekkoga bateta kontrolki, tapi' engka carana ko elo'ki lawai cai'ta pole riasenge cari maloppo. Makkoe batena ko mulaini macai' sedding na de' ri issengi magaki. Rimulanna, atoro'i nafasta na passai otakta masennang, sibawa minungki wae pute. Kadua, palenynyei pikkiranta yaro maja'e, mappikkiriki tentang hal melloe. Tellu, sappaki lalengna yaro masalah mappakacai'ki. Eppa, magguruki mappau madeceng, daripada macai'ki lebbi mello ko ri caritai mappada ko maccarita biasaki. Lima, atoro'i stresta na istrahatki cinampe. Ko tiba-toba engka emosita mappacai', maesa' na ganggui aga elo' ri jama esso-esso, lebbi mello ko lokkaki ri doktoroe mabbura. Yanaro mulleki kurangi paggau ja' ta lokka ri sajingta, silongta, na sibolata.


Mappunnai akun Shopee ko tau nalorie mabbalanca online, pasti engka minimal seddi ato dua ri seddie hp. Yamaneng ro siningna massapa voucher de'gaga ri waja' ongkoso' kirim barang risappa, jaji mebbuki akun baru supaya runtu'ki kupon gratis pappake baru. Sebenarna selain mabbalanca weddingki runtu' hadia pole Shopee ko macculeki ri permainanna. Makkoe batena runtu hadia pole ri Shopee. Rimulanna sappa'ki riasenge Shopee Tanam, siramngi taneng-tanengta esso-esso. Ri areng toi wae silogna, nappa na areng toi waena. Ko matu wettuna ri panen, weddingni runtu hadia koin ka ato doi' shopeepay. Iya' puraka runtu doi' 20 sebbu ri Shopee tanam, na marennu sisengka na takkini', nasaba' waseng anu bonga-bonga. Yaro hadiahna mulle langsung ripake mabbalanca.


Ri esso liburu' taung baruna Mila, sibukni pasadia maneng laporan pertanggungjawaban ri organisasina. Ma' tama' maega organisasi kampus, sebenarna tania anu malomo, maccoe paki pengkaderan na ri gerra ki keromai. Engka to decengna maccoe organisasi, na lati bateta ma bicara ri olona taue na pekkoga bateta oloi tau pertama kali siruntu. Akkero ri kesibukanna, harusni pura maneng laporanna sebelumna ma sambe taung e. Jaji purana yaro na kumpulu na presentasikan, sibuk si lokka murusu' KRS ri kampusna. Lokkana kero, ri ollii mattama ri ruang akademik, ternyata elo' i ri areng penghargaan, nasaba' mello nilaina na mancaji topa ketua ri organisasina.


Kecemasan sebelumna operasi biasai riaseng preoperational anxiety. Pappinedding tau' sebelumna operasi wajar mua, tapi' ko de' ri kendalikangi mullei engka ja'na lokka ri fisikta. Ko mallebbi kecemasanta mullei nyeri arota, pappinedding elo' tallua, tallua, na arota ma dumba'-dumba' tellu. Taue pasti matau' nasaba' deppa naissengi prosedur operasi elo' rijama, de' naissengi riasenge prosedur anestesi (ribius taue), cemaski sibawa keadaan ko purai taue operasi na ancaman ko purai matu' operasi na atuongenna ko purai operasi. Parelluki ko idi' tau elo'e operasi sappa memengni yaro doktoro' elo'e operasiki, nappa tanaini pekkoga batena matu operasita, engka ka dampak negatif na ko puraki operasi. Ko idi' purani makkutana na matau' empi pasti ri sedding, manynyawa maniki madeceng , gangkenna mamello risedding pikkiran na atingta.


Egka seddi hal matau' sisengka ko ale-aleku. Matau'ka ko de' wissengi aga terjadi lokka ri tau sideppe'ku ko de' na sideppe'ka, de' ku itai, ato de' ku angkalingai karebana. Iyya matau' tokka ko ale-aleku na mabelaka, jakke matu engka maja' teppaka, na de' ku mulle hubungi tau sideppe'ku nayaro maja'ni nasedding tau sideppe'u pa' de' naissengi karebaku. Yanaro upoji ladde hubungi yaro tau sideppe'ku manna sambarang kupau, setidakna ku issengi karebana na yaro taue na isseng toi pekkoga karebaku. Parellu sisengka sedding mabbicara sibawa sajingku kaciceng siminggu ko esso Ahad ki, yamiro wettu liburu' ku na wettu liburu'na anringku, jaji nappaka mulle maccarita ri tomatoakku. De' ku teppe pole status WhatsAppa, pa' maegani makkokkoe mebbu status palsu.


Tini mawatang siseng nasedding makkabbeang ri wc lainge kecuali ribolana. Mawatang nasedding untuk teme to tai ri toilet saliwengna bolana. Ko marota yaro wc jelas yamaneng taue maciddi na maja' pappineddingna, tapi bagi Tini selaing marota', wc yaro kondisina macakka na mamello pun de' na mamello pappineddingna untuk teme ato tai kero maitta. Nasaba' yaro pacciddikengna purai de' na tai siminggu ittana wettunna lokka ri bolana nenekna silongangi. Wc ribolana nenekna mappake aju riwiringna, na bulo riawana, toilet jadul tega mulleki mitai no' yaro taie ko puraki tai nappa taniaki kero mabbissa. Maciddi, de' na biasa mancajini de' na mampu lokka ri wc selain ribolana tommi Tini.


Ko idi' elo' siseng makkulia ri kedinasan, tapi' ri elo' ta na lulusu pole ri SMA monro empaki maccule-cule, pajai dolo. Engka maega cara mattama makkulia, seddi paling utama yaro ri asengnge magguru. Magguru untuk tes kedinasan weddingki mala les ato magguru ale-aleta, mulleki mappammula maggururekeng siaga mani uleng sebelumna tabbukka pendaftaranna. Melliki bobbo soal, bacai, jamai soalna, ko de' ri issengngi engka kunci jawaban ri munrina. Jamaki soal, lima pulo si esso seddie aggurung, selama dua jam. Haruski sadia wettu dua jam si essoe magguru ale-aleta. Ko yaro matu si minggue, cobaki sappa soal laingnge, nappa taroi wettu aleta untuk mukkuru' kemampuanta. Lakukangngi yae, aja' engka ri absen si essoe. Pasti hasilna mapparennu, ko rajinki.


Pappinedding maciddi merupakang sala seddi warisan pole ri evolusi yaro mapptuo instingna taue untuk bertahan tuo rilinoe. Maciddi mappada alarm riarengki sebagai peringatan makkeda yaro elo'e ri gerru, mappada nanre berpotensi untuk mebbu'ki malasa. Mappada ko mitaki lua engkana rilaleng otakta tattaneng untuk hindari yaro luae. Pada yaro meongku purai tallua ri kasoro'ku pa' purai manre tuppang, egapa luana ma'dekke ri kasoro'ku, na wenni-wenni topi yaro wettue. Mappake manikka masker tellu lapi untuk jampe'i inge'ku. Mappake topa sarung tangan untuk cakkaki yaro kamara'ku mabbau lua meonge. De' siseng ku ulle matinro yaro wennie ri kamara'ku. Maciddi'ka mitai yaro kamara'ku, ku ingerrang empi yaro luana meongko ta'jana'-jana'.


Kampongna nenekna Mila liwa' belana pole ri bolana, beda kampong, beda kabupaten, na beda bahasa. Lokkai yaro ele'e mappasa sibawa amurena, maega siseng na balanca, pa' elo'i mabbaca-baca ribolana nenekna. Maega sisengni akkero nakatenni balanca Mila ri suroi mappisau ri amurena na jagai yaro barang-barang purae na elli ri seddi pabbalu. Tettong ni kero maitta, maega tau mita-itai, engka tau mewai mabbicara ato engka tau makkutana tapi' de' naisseng bali, pa' yamaneng taue kero mabbahasa mangkasara' na Mila de' na issengi artina, nasaba' Mila tau ogi' monroi ri lingkungan ma bahasa ugi'. Mangngingngi' ni na sedding mattajeng, maega siseng metto tau jokka ri pasa'e pa' elo' taue malleppe. Tau' sisengni monro, decengna engkani amurena tiwi' kantong penno dua jaringna mangngujuni Mila lisu.


Mattaro doi' ri Bank, merupakang hal mamello daripada ri taro ri bolata. Engka jagai doi'ta, na de' tona ri matau engka tallolang lokka malai sobbu-sobbu. Mattaro doi' ri Bank pasti engka potonganna, artina tassiuleng engka kurangna enneng sebbu paling makurang. Apalagi ko mattare'ki ri ATM, engka tu tappolo ta lima ratu rupiah. Cedde-taccedde mancaji maegai matu kurangna, tapi engka hal mamellona mattari ri Bank doi'. Pada yaro riasengnge Mariana, mattaroi doi' lima pulo juta ri Bank, magana tappa ri olli lokka malai komporo'na. Ternyata runtui hadiah pole ri Bank, nasaba' de' na engka keccaki yaro doi' pura nataroe sitaung ittana. Mello ladde ko mattaroki doi', wedding runtu hadia de' ri sanna-sanna.


Cicca merupakang sala seddi olokolo' jenis reptil yaro biasae monro merayap ri pa'renring ato ri pong. Cicca warnana abu-abu na engka to sikola' malotong-lotong. Cicca ukuranna sekitaran 10 sentimeter. Hampir tiap bola pasti engka cicca ri pa'renring bolana. Cicca biasa moni mappada sadda lila ri taro ri elle'na isie. Cicca sala seddi olokolo' paling magatti makkitello. Biasana ri lemariku maega ku runtu' tello cicca ri lalengna. Apalagi ko tai cicca, esso-essona ku ita ri bolaku. Maciddi sisengka sibawa tai cicca apalagi ko marica' empi. Akkero ri tai cicca engka warna lotong na pute, pute gare' temena na lotong yaro tainna. Puraka manre na engka cicca tai ri nanreku, ciddi'na manre paineng yaro wettue.


Ma'donor darah merupakang hal paling nasappa tau elo'e mabbereangi darana lokka ri tau parellue dara, yanaro tau malasae. Ma'donor mancaji parellu ri jama, maega to manfaatna terutama de' ri malomo nakenna lasa. Ma'donor mulle rijama pole ri umuru'ta 17 taung, na haruspi sehat toh. Ma'donor wedding rijama pole ri esso rimunrita ma'donor, sekitara' dua gangkenna tellu uleng nappaki mulle ma'donor. Akko ri PMI marajing jamai riasengnge ma'donor darah, saking watangna ro risappa darah, untuk balingi tau malasae. Biasa lokka toi ri assikolange ato kampus. Iya' maccoe pertamaku ma'donor ri assikolangku, yaro wettue mattama'ni 17 taung umuru'ku na genne mua to tane'ku. Sisengku pura riarengka seddi dos hp, marennu mua, ternyata ale-aleku mi ri areng, waseng runtu maneng silongku. Yanaro teama sedding malai, tapi makkedai riarengka hadiah nasaba' iya' nappaka mattama 17 taung diwenni, jaji na arengka hadia hp baru.


Fenomena ri sosial media, maegana tau mebbu akun untuk mebbu anu ja'. Mebbui akun sosial media untuk ma posting poto ato video makalaing-laing pada lebba yaro jamangna, mattajengni tau untuk talipongi ato peccei link engkae ri bio Instagramna. Iyya' akun Instagramku na lori engka tau makalaing-laing maccoeki akunku, ko kubukka ni yaro akunna taue, engka na kero ri biona taruki keda ko elo' mita poto sexy ato video call pecce ni yaro linkna, tau'ku sedding jakke na alai matu poto-potoku engkae ri akun Instagramku. Bahkan purai na like postingan na yaro story kupasange. Langsung mani ku blok na ku report, tapi' mebbu si akun baru nappa na accoeki si akunku, jaji ku taroi mani konci akun Instagramku.


Ri kerre aleta ato operasi merupakan yamaneng tindakan mabburai taue mappake prosedur invasif, na tahapanna yaro mabbuka bagean alena ato na pacumpa bagean ale elo'e ri kerre ato ri burai. Alasanna taue matau' operasi mulle nasaba' prosedur operasi liwa' mappitau'na, nappa maitta topa taue nappa sadar ko purai ri operasi. Akkoe engka aruwa alasanna taue matau' riasenge operasi. Alasan paling mariolo yaro matau' i mate, maegana kareba ri televisie makkeda yaro taue mate pa' purai operasi mappitau' siseng. Matau' i operasina de' napapajai lasana na alasan paling mappapeddi yaro matau' i de' na ulle maja'i ongkoso' operasi yaro masuli' e. Alasan lainge, yaro matau'i sibawa efek sampingna pura ri operasi, matau'i cacat, de' na ulle tuo pada biasana, na matau'i jakke engka ala operasi monro rilalengna alena.


Kanker paru-paru mancaji lasa kanker paling maega pamatei tau rilinoe. Ko elo'ki lawai aleta pole amatengeng saba' kanker paru-paru, parelluki jamai yae carae. Rimulanna, pajai riasenge makkaluru ko tau pakkaluru'ki. Dua, aja' ri maddeppe ri tau makkaluru ato hindariki asap. Tellu, ko engka sajingta makkaluru' ebburangi onrong makkaluru', aja' riolona anakta, nasaba' maccoe ammai makkaluru' ato nakennai maega asapna kaluru'e. Eppa, hindariki jamang, apalagi yaro jamatta engka zat saba'na kanker (karsinogen). Lima, manreki maega kaju na bua-buahan, na kurangiki inung alkohol. Enneng, marajingki olahraga supaya sehatki, nalawai topi aleta pole riyamaneng lasa. Meskipung makkaluru tania seddi saba' mulleki na kenna kanker paru-paru, tapi maegani tau nakenna yae saba'na, jaji lawaiki aleta pole ri asapna kaluru' apalagi riasenge makkaluru'.


Pappinedding matau' mallebbi mulle jaji saba'na yaro riasenge thanatophobia, yaro gangguan panik, gangkenna matau' lokka mabbicara ato ri ita ri tau lainge, mitau' na engka hubunganna sibawa tau lainge. Makkoe carana supaya de'na ri matau' mate, pa' yamaneng tau rilinoe pasti matei matu'. Seddi, rajingki olahraga, nasaba' siningna aktivitas fisik mulle mappalenynye sara. Dua, meditasi mancaji seddi cara paling mello mappalenynye' pappinedding matau', akkoe ri latih proses manynyawata mulle palenynye sara na matau' rilalengna pikkirangta. Tellu, pajaji yaro rasa tau'ta mancaji motivasi. Eppa, cemmeki mappake wae kemmu mello to untuk paloyoi otot ta, jaji de'na ri tegang matau' siseng riasenge mate.


Lokka mamotoro mabela ale-ale sebenarna mancaji paling rennuka. Iya' sala seddi tau ko elo' ku lokkai haruspa engka tau macca ma motoro gandengka, nasaba' de' ku berani lokka mammotoro ale-aleku. Yaro wettue elo'ni ri waja pajakna yae motoro' sangi ku pake lokka makkulia, na de' gaga silong ato sajingku mulle mantara' ka yaro wettue. Matau' ka sebenarna lokka, nasaba' de' ku isseng tegaki lokka ko pertamaki engka mabbere STNK. Lokkana kero terpaksa ale-aleku, maga na lansungka tudang, maitta manikka tudang nappa ku ingngerrang keda ri setor pale dolo nappa ri teppu asengta. Jaji ku setorni, de' na maitta ri ollina, nappa ku waja' i. Palingan seppulo mi lima meni' ittana ko lokkaki waja' paja'. Matu-matu ale-aleku mi elo' lokka. Mancaji ni yae pengalamang pertamaku lokka ale-ale, pokokna haruski bawang cobai sibawa massu pole ri zona anyamengetta.


Idi' tau napojie jokka apalagi ko wenni, na engka tau maccoeki ki parelluki jaga-jaga. Sepina kero rilaleng riolae, mulle jaji yaro taue nekatki lokka ri aleta. Nasaba' yaro parelluki missengi hal-hal parellu rijama ko engka tau maccoeki ki tau de' ri issengi akkero ri lalenge. Seddi, sappa'ki laleng yaro maegae tau, tunda laloi aleta labe' akkero ri laleng makurange tau. Dua, amba'i yaro taue ko macca muki bela aleta ato puraki maccoe karate, ato wedding to ko engka semprotan rilaleng tase'ta sempro'i matanna yaro taue, nappaki maggora millau tulung lokka ri taue maggora kencangki, aja' na ri bonynyo'i yaro taue, tiwi'i lokka ri kantoro' polisi. Tellu, lari kencangki nappa mattama bolata konci tange'ta, ko idi' tau de' riullei lari kencang aja'na rijama yae, jakke ko lariki makencang to larina yaro taue na tikkengni tu. Eppa, talipongki polisi, yanaro parellu ladde ri taro nomoro' penting ri hp ta na rijagai hp ta pole cappu bateraina.


Tuo rilinoe mello siseng ko si runtu'ki idolata. Tapi puraki ma' pikkiri pancaji nabi Muhammad idola elo' ri ewa siruntu. Ko elo'ki siruntu nabi Muhammad mawatang siseng, haruspi mamello imangta. Engka tau pura si runtu lewa' mimpina, tapi ko elo' ki pamelloki sempajang ta mulleki siruntu' ko mateni matu. Ko engka to idolata tuo empi ri linoe, makessing ladde ko siruntu' ki sebelumta mate. Pada ko idi tau lori mitai artis Korea, wedding ki si runtu ko lokkai jokka-jokka ri Indonesia. Pura to engka seddi anak-anak na poji mitai Najwa Shihab, jaji pas na makkulia malai jurusan Jurnalistik supaya mullei siruntu ri Kompas. Iga sangka si runtu tongngeng i, onrong magangna ko toi ro ri Kompas. Siruntu' ni matu kero, ma poto ni, liwe' rennuna. Ternyata ri accoeri toi Instagramna ri Najwa Shihab, mancaji ni tamba rennu.  Ko elo' ki suruntu idolata, setidakna haruski berusaha. Berusahaki ma' guru madeceng, sappa doi' maega, na ri padecengi to panggaukanta ri puang ta'ala.


Maegana tau korupsi makkokkoe, pammulai pole wettunna massikola sangi'na menyontek. Yaro hal paling maloppo mancaji saba' munculna bibit-bibit korupsina. Tiap engka ujian sangi'na engka tau menyontek. Bahkan na isseng mua yaro gurue keda engka menyontek ri laleng ujian, tapi' de'ma na atteangi pura-pura de' na issengi, ato bahkan sebagian biccu na lorangi mitai jamangna silongna supaya mello nilai ujianna seddi kelas. Yalebba na salah, seharusna guru mabberei cara mello lokka ri anak gurunna. Ko engka siswa menyontek, caiki, arengi hukuman, supaya de'na menyontek paimeng. Pura-pura de' ri issengi ko menyontek artina ri ita-itai tommi bibit calon korupsi penerus negarata tuo madeceng. Pajai laloi ko ri anak gurutta ko engka menyontek, de' siseng gaga mello'na ko ri ita-itaimi na yaro anak gurutta na aseng tommaki guru abal-abal. Paissengi pentingna tau ma'jama ale-alena, pekkoga rennuta matanre nilaita hasil kerja kerasta tommi ribanding menyontek.


Setiap maneng, aspekna linoe engka pasti wedding ri ebbu penghargaan. Pole ri dunia, poe ri negarata, pole ri kabupateng, pole ri kantoro, ato pole ri assikolata. Pada misalna guru-guru honor, yaro maega ri siningna kampong ri Indonesia. Seharusna sangi' ri arengna yaro penghargaan, nasaba' ceddemi gajinna na tettei lokka mangajara'. Pura seddi ri areng penghargaan ri bupati Pangkep, engka guru honorer sangi' jokka ele'-ele' lokka mangajara', lalengna yaro maja' siseng. Engkani seppulo taung mancaji guru honorer, gajinna siratu sebbu siuleng. Pas na engka acara, ri ollii ri bupati e, ternyata runtu' i penghargaan sebagai guru paling tulus mangajara' na ri areng toi tiket lokka umroh.


Antri harus memengni ri pagguruan anakta ko biccu empi, supaya de' na lokka masserobot antrian ko malopponi. Selain penting budaya antri untuk alena, penting to untuk hormati tau laingnge. Meskipung sepele risedding, mappaguru ri wettunna empa biccu makessing ladde, nasaba' matu maega hal wedding rituju ko antri paki. Makkoe carana ko elo'ki pagguru anakta riasenge antri. Rimulanna, jelaskangi riasenge budaya antri lokka rianakta, keda penting siseng riaseng sabbara na de' ri ganggui tau laingnge. Dua, parengi contoh budaya antri lewat acculengna. Tellu, arengi hadiah anakta ko berhasilki na aggurui ri asengnge antri. Terakhir, lokkaki secara langsung antri, misalna antri ri supermarket.


Akkoe ri linoe, engka dua tipena taue engka ri aseng introvert na engka to riaseng ekstrovert. Introvert de' na lori eggangi makkumpulu' siawa tau de' na issengi ato maega tau, na ekstrovert na lori sisengi siruntu sibawa tau. Makkoniro iyya sebagai tau introvert, ko engka tau lokka mattoana ri bolaku na de'i tomatoanku, maja' siseng pappineddingku, mappada sedding ko elo'ka lari, apalagi yaro toana maegae pakkutanana. Pura wettu engka toana mangngaribi na engka, na mabbenni ri bolaku, monroka iyya ri kamara' matinro na de'na ku manre wenni. Cai'ku sedding sibawa aleku, maga na mu masiri' makko lokka manre ri bolamu, pa' matu haruspi ri olli manre yaro taue sebagai basa-basi, lainge de' ku lori manre naitaka taue. Ja' pa ri sedding mancaji introvert ko engka toana de' ri undang lokka mattoana, elo'ki macai', maja' ki tu, ri sesse amma aleta macai'. Pokokna de' na ri issengi aga elo' ri pigau ri bolata.


Gugupki ko risuroi tampil riolona taue, pasti pura maneng na alami taue. Tapi' engka tau de' na mannessa ko matau'i tampil na engka to mannessa siseng pole ri penampilanna, makkoe carana lawai riasenge demam panggung. Seddi, mappikkiriki ko gugupki de' na mamello tampilanta matu, pa' biasana idi' tommi pittauki aleta matau'ki sala pau, masiri'ki, ato de' ri isseng aga elo' ri pau, hapus manengi yaro, pikkiriki bawang keda elo'ki tampil madeceng. Dua, sadiaki ko engka ri aseng briefing, accoeki manengi. Tellu, magatti ki hadir rilokasi tampilta, mulle seddi ato dua jam sebelumna mammula acarana, supaya mulleki latihan na ri isseng lokasi tampilta pekkoga. Eppa, pemanasan timuki mappada aiueo, na mannessa matu ko engka ri pau. Lima, minungki wae pute, mullei na redakan pappineddingta yaro matau'e.


Menyontek mullei ri artikan sebagai yamaneng cara curang yaro rijamae ko tes. Yae carae biasa bertentangan sibawa peraturan untuk runtu' keuntungan, yaro runtu' jawaban untuk runtu' nilai matanre daripada nilai ri runtu' pole pikkiran ale-aleta. Beberapa bentukna menyontek rilaleng ujian mappada mita jawabanna siswa laing, ma'jiplak, mappakei kertas contekan, na engka tau saliweng balingi jamai yaro ujianna. Maega faktor mancaji saba'na siswa sangi' menyontek mappada kebanyakan siswa pole ri keluarga de' ri parutusu'i madeceng ri tomatoanna, engka mabela pole ri tomatoanna na maega de' na paham, siswa makuttu, de' na percaya diri rilaleng seddie aggurung yanaro menyontek i supaya mamello nilai ujianna.


Pappinedding tau' ri caiki bahkan tania idi' mebbu yaro kesalahan e, mulle to na pineddingi maneng taue. Makkoe carana ko engkaki ri yae situasie. Seddi, aggurui matterru, kuasaiki, na mancajiki ahli ri yaro ajjamang ri jamae. Dua, mattongeng-tongengki na hati-hatiki ko engka rijama, millauiki tulung pole ri tau sideppe'ta, na millauki doang de' ri mebbu kesalahan fatal. Tellu, ko ri kritik ki, aja' ri tersinggung ato maja' ri pinedding, introspeksiki lokka ri jamatta mulle jaji mebbuki kesalahan, pajaji yaro masukan na motivasi jaji tamba mello ni, pajaji toi yaro piddarana taue lokka ri idi' mancaji colo' na masumange'ki jamai. Eppa, paloangi pergaulanta, aggurui manengi tipena taue, gali na asai potensi rilalengna aleta, aja' ri mabangga eggang ri lalengna zona nyaman. Lima, jagai aleta sehat, aja' ri maddeppe ri alkohol, kaluru', na NAPZA.


Monro massideppe-deppe sibawa tau lainge merupakang hal paling mello. Ko engka lasata, ato masalah ta tau sideppe'ta mancaji tau paling mariolo lokka turungiki. Tapi' hal ja'na yae monro massideppe khususna mahasiswa monro ri asrama. Tega akkero engka mahasiswa sangi'na millau nanre esso-esso ri kamara' lainge, teami melli berre. Padahal yaro tau na illaue, lebbi maperri pi na alena. Millauni nanre, wae rinung, na anreang bahkan manrei akkero esso-esso. Hp na yaro tau sangi' millaue hp paling masoli' ri mahasiswa, yaro hp iphone, na silong na illaue hp android me. Maittai kero sangi' millau agaga, ri isseng keda teami melli berre untuk manre, na lebbirang melli bedda na baju untuk lokka makkuliah. Yalebba'na ri aseng 'gaya elit, ekonomi sulit', nasaba' manna anrena de'na mulle tutupi. Menghindar laloki pole ri tau makkoe, idi' mesa' toni ri isseng mancaji tau masekke, tapi' ko esso-essona elo' ri pareng anre rugi toi' maesa', apalagi idi' makkuliah doi' perri tommi. Elo'i ri areng nasehat, maja' to ri sedding, illauangni doang nappaki salai asrama ato onrong mappada tau sangi'e makkero.


Esso Ahad mancaji esso wettu appasareng ri kampongna nenek ku. Akkero lokkana mappasa sibawa amureku, mellini bale maega untuk seminggu,  nasaba' kacicengmi siminggu pasa'. Makurang to pabbalu ri pasa' e, ta' dua mi rupanna pabbalu ri seddie rupa agaga.  Tapi' iga sangka keda maega tomma tau lokka mappasa kerodo. Takkini'ka pas engka sadda molli i asengku, pa' tau polema koe, makurang tau missengka apalagi ku ewae singumuru', sajingku mi missengka. Ku sappa'ni tegai ro tau massaddae, pas na ku ita, silongku pale ri asenge Mesyi. Liwe' ni itta de' ku siruntu engka na kapan seppulo taung, nasaba' lisui alena menre ri kamponge na iyya monro empa ri onrong merantauna tomatoakku.


PHK ri papettui taue pole ri jamangna nasaba' engka hal masala. Pada maega makkokkoe terjadi engkana vorus covid-19, maega siseng pengangguran. PHK biasa terjadi nasaba' seddie perusahan bangkrut, engka to gabungi ri perusahaan laingnge na de' na paccoe pa' jama na. Laingnge, engka ri aniayai ri jamangna, engka mebbu salai ri jamangna, engka mate, na engka to pensiun. Magi na maega ri PHK wettunna corona nasaba' makurang pemasukanna yaro perusahaan e, na de' na mulle waja' manengngi gajinna karyawanna. Engka to nasaba' yaro metto perusahaan e, ri tutup, de' gaga melli produk ato jasa na ri wettu corona. Jaji PHK mancaji jalan utama na yae masala-masala e.


Maegana tau lokka jalan santai ri wettunna lokka ma' kampanye pak Anies Baswedan ri Pangkep, maega to pabbalu pole. Purana taue jalan santai, madodong manengni pasti, massappa ni anu ri anre na minuman kecce passau dekka. Saking egana tau ri taccedie pabbalu, de'na ku issengi tegaka iya' elo melli. Engka seddi silongku ku silongan, somai gare elo' na anre. Jaji sappani pabbalu somai, na egapa tau mengantri. Pabbalu somai, na doko' ni somaina, nappa ri areng doi'. Mattepu topi dolo siagae ri eloki. Silongku napauni keda lima sebbu dua kantong om, pas na ri areng kantong pertama, siseng engka tomatoa malangi yaro kantongna makkeda tomatoa dolo. Manna tu tomatoa, ko de' pa bageanna, na rimunri topi alena mengantri, tomatoa de' siseng bua'-bua'na. Silongku tau de' na isseng macai', jaji na ala bawangmi yaro tomatoae, de' gaga siri'na.


Lokka riyamaneng korban bullying mawatang siseng mallupai yaro wettunna ri bully, nasaba' ko mabbura untuk trauma emosional mawatang na parellupa wettu. Dukungan pole guru, tomatoa, bahkan secara psikologis psikolog parellu siseng untuk murai yae korban bully. Engka 5 cara untuk atasi trauma pura nakenna bullying. Seddi, pakkigunangi perspektif tomatoa lokka ri anana' na kennae bully. Dua, berdayakangi yaro tau kennae bully na elo'pa ri tingkatkan harga dirina. Tellu, paggurangi riasenge empati na validasi alena, untuk tarimai kegagalan na aga makurang rialena na fokus untuk sappa hal mello ri laleng alena. Bully biasa najama yaro pelakuna nasaba' yaro taue mulle jaji pura toi mancaji korban bully, yanae parelluki mebbukangi cara mello supaya mullei paja na tarimani aga pura kennai.


Iyya paling de' kupoji matinro ri pettange.  Engkapa lampu mallua' nappa mulleka matinro. Ko mapettang de' ku ulle matinro, sesak nafaska ku sedding, na biasa engka katulu-tulu ku maja'. Rimulanna na sangi mallua lampuku, pa' yaro emmakku mate maloloi, nappa bapakku engka si bainena, jaji iyya ale-aleku mi leu ko wenni na nappaka umuru' lima taung. Matau' sisengka leu' ale-aleku, apalagi ko bosi kencangi terri manikka bawang. Padahal biasa romai, sibawaka tomatoaku matinro, tapi' yae de' na kuullei nasaba' engka tau baru ri bolaku. Bapakku napakkennangna lampu ri kamara'ku, nasilongakka dolo gangkekku matinro, nasaba' yaro esso pertamaku terri tongengka ri kamara'ku de' gaga saddaku tapi' engkai bapakku lokka mitaka. Yanaro parellu empa lampu makkokkoe, apalagi ko ale-aleku matinro, manna mate lampu harus engka mallua pada sentere' nappaka manyameng matinro.


Mattaro kata sandi mawatang ri hp ta, malomo mawatang untuk ri pake. Ko idi' tau biasae de' na runtu tegai ri taro hp ta, pasangki sandi mawatang e na bukka taue. Taroi toi sadda maloppo, jaji ko ri bel ki matu na ri angkalingani moni, ri runtu' ni tuh. Pakeki aga paggattung hp untuk tomatoa supaya malomo na pake sibawa na runtu'. Makkokkoe maega ni tallolang,ko engkasi kesempatanna pasti na laling si. Pentingki untu' taroi sandi aga-agata yaro de' e na isseng taue. Ko engka matu tallolang, mawatangngi na restart hp ta. Jaji ko magatti mua ri sadari pasti magatti mua ri rintu. Pada to tomatoa, elo' e ma talipong anakna, na de' na runtui, cocoki ko mappakeki gattung hp ri ello ta.


Mapunna jamang sebelumta makkulia, mancaji pengalaman paling na lori Mila ri laleng atuongenna ri linoe. Ma' jamai ri sticker ri Ujung Pandang, si taung. Monroi kero, nasaba' engka topa ri arengni onrong untuk leu'. Akkero ma' guruni atoro' wettu, atoro' jama-jamang, atoro' manrena, na atoro' to alena ko sibawa silongna. Sitaungna ma' jama kero, kaduani lokka menontong ri bioskop. Bos na biasa na tiwi' maneng anak jamangna lokka manontong, ko pura manengni jamangna ri wennie. Liwe' rennuta nasaba' pas yaro pellen elo' sisengnge na ita na nonton ri bioskop. Padahal ko de' na ma' jama de' na mulle leta' i ri asengnge bioskop. Yanaro marennu siseng Mila pura ma' jama.


Punna tau ri poji untuk mancaji tau mebbuki sumange' jamai aga-agata ato ri pancaji conto mamello, de' ma namaga menurutku. Pada seddi idolaku ri Indonesia ri asengni Jerome Polin. Runtu' i beasiswa lS1 lokka makkulia ri Jepang ale-alena. Nappa jurusan yaro na alae, jurusan mawatang siseng e, yanaro Matematika. Koniro liwa' ku pojina mitai kontenna ri Youtube na, pada mebbui quiz ato lokka manre-manre. Magguru toa bahasa Jepang maega pole ri alena, nasaba' engka to matu mata kuliah bahasa Jepangku, jaji ma guru memengna. Menurutku mello ladde ko engka ri pancaji conto mamello ko elo'ki mello to ri tuota. Liwe' rennuku runtui channel Youtube na, nasaba' runtu' ka nilai gello ri mata kulia bahasa Jepangku apa' magguru rioloka ri alena meskipung ma pake Youtube mi.


Melli tana ato abbolangen ri lokasi mabelae empa pa' balu'-balu' e, harus toi misseng tegae mamello. Penentuanna yae harus ri passadia, nasaba' ko anu maja' maesa no' hargana bolata ko maittai. Mappakkoe carana taue, haruski sappa lokasina strategis macawe' pole ri balatu' maloppoe, makawe' pole ri masigi', ato makawe' pole ri ruma sakit. Harus toi sappa yaro lalengna marata, wedding jaji ri bukit monro tapi' ko makessing mua lalengna aman ni. Pastikangi mamello mua ri onroi na berkembang mua yaro lokasi abbolangnge misalna engka elo' ri bangun mall ato stadion ceddena. Melliki yaro monroe ri jalan utama, nasaba' biasa yaro paling mamello. Cobaki terapkangngi yae ko elo'ki sappa abbolangeng na idi' mancaji pertama melli.


Pakkaluru' mancaji paling maega masumbang doi' pajak ri Indonesia. Engka seddi hal na lori de' na runtu pakkaluru' e, yaro ri aseng colo'. Ko de' gaga colo' na de' na ulle makkaluru', nasaba' tegai mala api. Kecuali, mungkin ko engka komporo' gas ri bolana,tapi' pekkoga batena ko saliwengi ri mabelae pole gadde. Bapakku biasa na lupai tegai na taro colo'na, maega aponi pura na jokkai yaro wettue. Ri onrong de' na wedding taue makkaluru', jaji tania pasti kero lenynye' ato ko lenynye' i maddenne ri lalengnge. Pas na elo' na lokka cemme, na runtu' ni ko ri laleng wc pale nallupai. De' metto na tiwi' i lokka ma' jama. Decengna ma, nasaba' ko ribolanani takkulleni na sedding messu melli colo' na de' gaga anakna maka nasuro lokka melliangngi yaro wettue.


Iga tau akkoe rilinoe de' na mitau' riasenge mate. Matau' mate mancajini bentuk putus asata lokka ri puange, na yae liwe' riatteangna ri lalengna selleng.  Engka dua cara paling mello kusedding pole ri seddi pelleng yae cara nomoro' seddie. Pertama, tarapi eksposur riasengeni solusi paling ampuh, nasaba' haruski hadapi yaro ri taukie tongeng. Akkoe de'ma  ri parellu mate, mabbicara maki bawang tentang amatengeng, ko akkero ri pellenge mebbu'ni batu nisan, matinroi ri lalengna peti mate tutu'i matanna. Maitta i koe tarapi, lenynye'ni pikkirangta matu riasenge amatengeng. Dua, maddeppe ki lokka ripuangta, riset makkedai yaro tau-tau sangi' ibadah, makurang risiko tau'na. Bara' mulle mua yae dua carae palenynye'i pinedding tau'ta, ko de' na ullei cobaki konsultasi ri tau professional e pada psikolog.


Mappile perguruan tinggi, sangi' na mawatang, de' ri isseng jurusan aga cocok, mulle maki bertahan gangketta lulus, na laingnge. Sebenarna, maega tau ma' jama de' na sesuai jurusan na alae ri akkulianna, ato maega anak-anak de' na puji yaro jurusanna. Misalna, tomatoanna mappileangngi jurusan mamello, de' na wedding yaro anak-anak e tola' i. Meskipung makkero, maega tomma anak-anak makkulia ri jurusan elo' e na tuju, na tomatoanna de' ma napattujuangngi ato passai sambei. Mila sala seddinna yaro tau liwe' rennu, de' ri passai makkulia guru ato laingnge, pada tomatoa makkokkoe na anggap mancaji guru ato PNS mamello. Mala topi jurusan de' na issengngi, na lulus mui mattama, rennungngna ati e.


Engka saba'na mannessa ato de' ri isseng saba'na macai'ki, parellu siseng ri padecengi. Penting ki massappa bantuan ko yae cai'ta mulleni naganggu ato maja'ki sibawa tau lainge matterru-terru, engkana musuhta, ato mulleni engka tau malo'. Macai' mulle muncul nasaba' engka maja' na ri taromi ri laleng atingta na pikkiranta. Misalna, idi' tau sangi' elo' yamaneng ri eloki tajamai madeceng, tapi' de' ri engka paui pekkoga ri elokie, yanaro ri macai' ko de' nappada sibawa aga ri laleng pikkiranta. Bicaraki madeceng lokka ri taue aga ri laleng pikkiran na atingta jaji taue mengerti, nasaba' de' naisseng taue ma'baca pikkiran na maega to de' na peka. Tania taue de' na mengertiki, taue bingung to pekkoga batena mengertiki ko mekko ki bawang. Makana akkoe parelluki komunikasikangi aga-aga ri eloki sibawa aga-aga ri teai.


Indonesia, de' na engka esso riasenge bebas pole macet. Maegana kendaraanna masyarakat Indonesia ribangingkan loangna lalenge mancajini macet, anre esso-essona. Setiap bola pasti engka kendaraan pribadina, yanaro mancaji saba' kapasitasna kendaraan de' na seimbang. Apalagi yaro monroe ri Jakarta, haruski siap hadapi riasenge macet. Sebenarna mulle sisengma de' nakennaki riasenge macet ko mappakeki alat transportasi mappada bus ato kereta. Tapi' maega metto tau pakei yae transportasi umum. Mulle jaji yaro saba' macet laingna tania bawang pole akkero ri maegana kendaraan, tapi' pole ri maegana masyarakat monro ri Jakarta. De'na maloang lapangan ajjamang ri kamponge, maega tau lokka sompe' ri kotae. Ko rikampong de'ma na macet, yanaro mello to ko maega ajjamang ri kamponge, jaji yaro tau engkae ri kotae lisu ri kampongna ma'jama na natiwi' maneng toni kendaraan pribadina. De'na macet kennai lokka ma'jama ele' ato araweng.


Tomatoa mancaji tau paling mapeddi atingna ko naitai anakna malasa. Asha seddi makkunrai sangi' maega tau makkedai ri cedde bolana, nayaro de' na issengi tomatoanna. Ko lisuni bolana langsung mattama ri kamara'na terri. Engka seddi hal sangi' naebbu untuk palenynye'i peddina. Na kerrei jaringna mappake silet, gangkenna maccolo darana.  Maitta ni najama yaro, tapi nassobui nasaba' teami ko ricairi ritomatoanna, mamello pappineddingna ko purai nakerre alena. De' na ulle missengi seddi bolana ato silongna nasaba' Asha tau makkudung loppo, jaji tattutup maneng jaringna.  Alena palasa-lasa to, taccina mattama' si ruma sakit. Koniro wettue elo'na ri pakkenna infus, ri itai jaringna ri tomatoanna,  takkini sisengi pas naisseng anakna napeddiri alena, na kerre jaringna ko engka masala-sala. Terrini Asha pa' terri emmakna, peddi atingna mitai ma'na terri. Gagalni na sedding mancaji anak mello lokka ri tomatoanna.


Maega makkokkoe panti jompo tabbukka, mappamaega toni tau manyameng na sedding ma' jama pa' engka parutusukangi tomatoanna na monroi tomatoanna sibawa tau singumuru'na. Anak risalai ri ambe' ato ri indo'na pasti maja' na sedding salai emmakna ato bapakna ri bolana. Mesi makkero maega tomma tomatoa elo' monro ri panti jompo pa' teami na susai anakna na de' tomma na labeli anakna anak doraka. De' mua na mapeddi ri ita pa' maega silongna keromai ri panti jompo. Aja' ri matau' ale-aleta ko matoani. Ko matau'ki ale-aleta ingngerrangi ko ale-aleta mettommi sipungetta tau peccu lokka rilinoe, ale-aleta mi ri lemme ri jera'ta matu. Jaji aja' ri makkatenni lokka ri tau lainge, mariki biasakan ale-aleta tommi.


Magguru otodidak,mancaji sala seddi saran mamello ko engka elo' ri tuju pada makkulia ri kampus impianta. Otodidak, merupakang magguru ale-ale tanpa guru, weddingki magguru pole ri internet ato menontong video pelajarang, tega-tegaki yang penting ale-aleta. Maega tau magguru otodidak, lulus ri kampus tujuangna. Makkoe batena ko elo' ki, mebbuki aturang untuk aleta. Tette siagaki elo' magguru, siaga ittana, tegaki, magaki mappammula, pasadiaki aga bobbo. Ko si essoki de' ri magguru, ebbuki hukuman untuk aleta, misalna ri tambai wettu magguruta katelluna. Cobaki terapkangi, mulaiki bawa' dolo. Magguru otodidak, memeng maega rintanganna, tapi' bayangkangi ko matu luluski na hasil karesota, pasti liwe' rennu ta. Emba mancaji otodidak lulus ri kampus tujuangta.


Siningna yaro peristiwa mappitau'e kennaki ri taroi rilalengna otakta riasengi hipokampus mulle ri ingerrang makkuling-kuling yaro peristiwana, de' napada pole ri memori biasae ripake mattaro yaro ri ingngerrange. Memori bencana mebbue trauma, ritaroi marilaleng na maitta, mawatang na de' naulle lenynye. Yanaro parellu sisengki mabbura ko puraki nakenna bencana, apalagi ko engka traumata. Psikiater ato psikolog makkatenni peranan loppo akkoe untuk missengi masala mentalta pura nakenna bencana, na pattentu toni yaro aga-aga weddinge rijama. Ko idi ato tau ri sideppe'ta nekanna riasenge PTSD ato lasa lainge, termasuk lasa mental, aja' na ri ragu mabbura. Engka na doktoro mulle murai setiap lasa kennaki.


Maega tau makkeda, makkulia ri kampus terkenal e mamello ladde ko elo' ki massappa jamang ri masa depan. Makkulia ri luar negeri lebbi-lebbi mamello, tapi' ko ri Indonesia makkedai taue makkulia ri IPB, UI, UGM mamello ladde. Ko pura makkulia langsung ma' jama liwe' siseng to mello'na, yanaro ri aseng massikola kedinasan mappada STAN, STIS, IPDN, na laingnge. Mattama ko ri assikolangnge de' na harapkan Yaya' pole ri mulana. Yae mammulai pura mendaftar polisi, tapi de' na lulus. Magguruni untu' mattama STAN, mala jurusan Pajak yaro bedae pole ri jurusan IPA. De' na sangkai makkeda asengna mancaji sala seddi tau lulus ri SMA na untuk makkulia ri Jakarta, ri STAN, mancaji PNS ki matu ko purani, langsung ma' jama. Yaro mancaji, nomoro seddi kebahagiaan ri linoe, mattama kedinasan tania anu malomo.


Yamaneng tau rilinoe pasti elo' i botting sibawa tau ri pojinna. Iya' engka seddi tau kupoji pole maitta, mamello siseng wita' rupanna. Ma cahaya mani, macaradde mani ri ita. Maitta tona ma taro-taro doi' untuk lokka massuroi, tapi' de' pa ku barani lokka. Mataukka lokka ri bolana mabbicara sibawa tomatoanna. Sisengna matu purana mappasadia wettu mamello, engka na elo' lokka kero massuro sibawa tomatoakku, magi na engka tau lumbaka.  Purani ri sio', minggu matu na elo' botting. Peddi siseng atikku  gagalka botting sibawa tau ku pojie, padahal sadiani doi paenre ku. Iya' maitta siseng mala keputusan,  yanaro na aseng tomatoae de' namaga ko magattiki yang penting mello mua hasilna.


Wettunna Mila semester seddi empi ri akkulianna, risuroi menre presentasi ale-alena. Akkero kelasna ri pasideppungengngi sibawa seniorna semester coa e. Haruski Mila presentasi mappake bahasa Inggris, na alena mi pura materina ri kelasna. Menreni presentasi na katenni mic na, nappa yaro nallupaini tiwi'i menre kacamatana, na de' to na mannessa aga taruki ri ppt na. Mammulani presentasi, yaro dosenna sangi' nasurona Mila mappisau, pa' engka pakkutanana. Mulle mua najawab Mila yaro marioloe, ne' rimunrie de' na issengi agana, padahal anu malomo siseng mua yaro na issengma sebenarna, tapi' ma dumba'-dumba' ni presentasi. Ma' didi'-didi' jarinna, nappa makecce jarinna, na saddanna de' na mannessa keda aga napau. Ri suromi tutupki yaro presentasina sibawa dosenna, nappani menre presentasi yaro angkatan coae, mellopa naita santai siseng mabbicara riolo.


Macarepa merupakang proses ri alami maneng makkunrai umuru' 10 taung ke ase', yaro engkana dara massu ri uri'na ko de' ma na mattampu. Macarepa biasa tassiuleng engka 21 esso, 28, na 35 esso, seddie makkunrai. Manfaat laingna pole ri asenge macarepa mappassu zat bessi mallebbie ri lalengna alena makkunraie, mappakurang risiko pole riasenge kanker kardiovaskular na mallawa peddi aro, stroke, na lainge. Yanaro ko macarepa makkunraie, malomo siseng menre cai'na, pa' yaro hormonna. Saba'na macai' na mulle taccina cai' pole kero si asenge hormon estrogen na progesteron ri laleng alena menre, na mancajini sensitif. Lainge, no' kadar serotoninna. Mulle toni yae mancaji saba' makkunraie, macai' na de' ri issengi keda magai tu mai.


Tanrena syarat untuk majjama mamello makkokkoe haruspi lulusan sarjana, paling rendah S1 selama eppa taung. Mattama makkulia malomo mawatang, yanaro maega toni makkokkoe tabbukka onrong ma guru untuk persiapan mendaftar kuliah. Bahkan, engka onrong les mebbu promosi, 100% ri jamingki lulus, nakko de' ri parewe' doi' ta. Makana yaro, mappakkoe carana ko elo'ki onrong magguru ko ride' ri lori ale-aleta na maegaki nappaa de' ma gaga ri waja'. Pertama sappaki informasi ri internet, kelompok magguru online. Pura yaro magguruni, sipareng-parengni informasi sibawa soal. Matu ko lulusni, idi' si mappaguru ri awata. Marennu ki lulus, nappa matu idi' si mappalulusu tau elo' e makkulia.


Utu ri ulue merupakang seddi hal paling mappagele'-gele'. Utu pasti engka ri seddi ulu yaro taunna masagala ma'rica gemme ato sideppei matinro yaro tau engkae utunna. Ne' yae akkoe anakna cikalingku riaseng Difa engka utunna. Difa umuru'na nappai lima puleng ne' engkana utu ri ulungna. Ma'na sebenarna engka utunna, jaji yanaro na lecce lokka ri ulungna anakna. Difa sangi'na kasi makkakkang ri ulungna, pura de' ripakei kos jarinna, maddarai linrona nakakkang. Masagala toi emmakna tepperangi kanukunna anakna, apalagi ko anak biccu parellupa ri okkokang kanukunna akkoe ri kamponge. Koniro Difa haruspi ri botak supaya lenynye maneng utu engkae riulunna meski Difa makkunrai.


Tau de'e na lori ajjamangna ato cenderung engka papineddingna ko yaro jamangna paebu stres na akhirna matau'i sibawa yaro jamang na onrong ajjamangna. Stres ri onrong ajjamang sebenarna hal wajar mua na alami yaro taue. Yanaro maega anana' ri Indonesia sangi'na lecce onrong jamang. Napilei massu pole ri ajjamangna, na yae alasanna mulle pole jenuh, engka naruntu' onrong ajjamang baru, gangkenna alasan personal pada keluarga na assikolangna. Yae artina sala seddi alasan tau'na taue engka ri onrong asing, nasaba' sangi'na lecce onrong ajjamang, jaji haruspi beradaptasi sibawa onrong baruna. Mawatangi berkonsentrasi ato jamai jamangna mamello, lebbi mello'ni na sedding resign mesti engka perasaan tau' matu ko ri onrong ajjamang baruna.


Mappunnai laptop wajib untuk ana'-anak' massikolae ato pajjama. Laptop wedding ri pake untuk ma jama tugas ato jamang. De' na ri lokka ri warnet ma pake komputer ri sewa ta si jam. Yanaro ko engkana laptopta weddingni jamai tugasta magatti. Aggurung makkokkoe maega ni tugasna na harupa mappake laptop jamai. Yasiro hargana laptop liwe' suli', jaji masagala ana'-ana' engka laptopna. Akkoeni ana'-ana' guru ri SMP, mattaroi doi' ta sisebbu si esso untuk melliangi laptop gurunna. Engka dua pulo muridna sadia balingngi gurunna, na maccoe toni yaro guruna mattaro doi'. Engka si tenga taung ittanna gangkenna yaro genne doi' na melli laptop. Napakeni mangajara' yaro gurue, na marennu toni muridna mitai.


Ko nappaki elo' ma tama makkulia, parelluki pasadia memeng aleta ko teaki na ita ja' silong-silongta. Haruski runtu' ri asengnge mahasiswa berprestasi. Aja' ri monro bawang, kedoki ko elo' toi runtu. Mancaji mahasiswa berprestasi ternyata maega ladde empa na asenggi taue mawatang, iya mawatang nasaba' de' na sembarang tau runtu yae penghargaan e. De' to na yamaneng mahasiswa runtu' mello nilai IP, tapi' sebenarna ko elo' ki mancaji, maka jaji ni tuh. Niatta mi ri parellu ri mulanna. Jama manengi anu madeceng e ri kampusta, maccoe organisasi, maccoe lomba, ma gatti lokka makkulia, makkutanaki ri dosengta ko mangajara' i. Embaki pigau' manengi yae anu madeceng e, supaya idi' si teppaineng mancaji mahasiswa berprestasi.


Angin kencang merupakang anging tarebbu ri areana udara yaro makecce e saba'na pole bosi, purana narapi' tane, massebar lokka riyamaneng arah gangkenna mancaji angin kencang. De' na mappada angin tornado, anging ri lalengna anging kencang pole saliweng na kenna tana na wae. Mappadani yaro Caca matau' siseng riasenge anging kencang ko wettu bosi. Monro ri wiringna galung ceddena bulu'e, maega risikona kennai riasenge anging kencang. Kaduai luttu sengna bolana, na marica'i seddi bola. Tengnga wenni toni, mammulai marukka siseng seng na tabbukka ta' cedde nappa tabbukka maneng sengna na tiwi' anging lokka rigalunge. Gagal panengni yaro wettue na marica' toni gabah engkae ribolana, bajuna aga marica', nasaba' luttui pattutu bolana.


Aflah siswa kelasa' seddi SD. Setiap ele' ri antara ri indo' na lokka massikola. Mulaini na ita, keda mawatang ko ri antara na rijemput si matu. Mammulai yaro essoe, elo' i na taro doi'na untuk melli Sapeda. Si essoe, Afla tiwi' doi lokka ri sikolanna lima sebbu. Rencana dua sebbu na taro si esso, ko de' na balancai elo' manengi na taro lima sebbu ri celengan manu'na ri bolana. Si taung yaro ittana mataro doi' na bukkani celenganna nasaba' de' na na ulle ri taroi doi'. Na rekengni sibawa indo'na engka seddi juta lebbi. Makkutana indo'na elo' muaga yae doi'mu, makkedani Aflah elo'i melli sapeda supaya de' na ri sidodongi mantara'ka si bawa jemputka ko lisuka ko kelas dua na. Yaro to essoe engkani sapeda baruna Aflah.


Malasaki na de'gaga tomatoatta parakaiki nasaba' mateni emmakta liwe' peddi'na. Mahasiswa yaro mabelae bolana sangi'na ma'talipong sibawa tomatoanna esso-esso, sedangkan iyya tau matena emmak ku de' ku mulle maccarita sibawa alena, pa' nasalaini linoe. Padahal yaro wettue malasaka, bapakku de' na bati-batingka sibukmi ma'jama. Pakeanku ku sessa ale-aleku, manreka pabbura pole ri puskesmas ale-aleku tommi. Lokka ri puskesmas ale-aleku liwe' sedding mawatang, apalagi salangkaku de' ku mulle makkai. Engka poro emmak ku, tapi' de' na urusu'ka. Pokokna lisuka yaro wettue pole ri asramaku, monro ri bolaku siuleng meski de'gaga tau murusu'ka. Lebbi peduli manengi silo-silongku ri iyya, ne' teama paja' i tomatoakku keda de' na urusu'ka, jaji lisuka bolaku. Pokokna ko iyya matu' engka riarengka dalle punna anak, elo'ka silongangi anakku na murusu'i ko de' na ullei.


Nunu' merupakang seddi mahasiswa monroe ri asrama ri kampusna. Akkero alena prodina maele' eggang mattama, jaji lokkai ri asrama maele' to. Apalagi Nunu' mattama'ni semester akhir, yaro silongna saisa'e lokkani saliweng kota PKPM, jaji ale-alena kero ri asrama. Dua esso pertamana mabbenni ri kos na silongna pa' elo'i lokka acara table manner, na wennipi na lisu pole table manner jaji monroi mabbenni. Bajanna kero, elo'ni engka silong kamara'na yaro silongna jaji lisui ri asrama monro ale-alena. Wenni kero de' gaga tau kedo-kedo, de' siseng gaga taupa lokka ri asrama ma'benni. Madodongni bukka Twitter, na tappa engka yaro berita horor tau millau tulung ri beritae ri berita beritakangi, tappa de' siseng na maccule hp na matinro. Pikkiranna yamaneng mappitau' e. De' na matinro gangkenna ele', na tette ennengpi nappa mullei tattutu' matanna.


Makkokkoe SNMPN berubani asengna mancaji SBNP, SBMPTN beruba mancaji SNBT. Tette mi elo' pada tes na prosesna, cuma asengna ri sambei. Menurut siswa, lebbi malomo lulus si SBNP daripada SNBT. Meski ri isseng makkokkoe, yaro maneng jurusan melloe jamanna ri masa depan maega pendaftarna, jaji mawatang tommi lulus. Laing to jurusan-jurusan makurang e peminatna, pasti malomo lulus. Ujian SBNP mappatama'ki nilai rapor semester seddi gangkenna 5, na yaro nilai e haruspi menre matterru. Ko luluski SBNP pasti paling manyameng ni nyawata mappasadia barang-barangta elo' lokka makkulia, tapi ko de' haruski magguru si. Yanaro, nilai ta harus ri paenre matteru, rennu sisengki ko lulusni matu tanpa tes jama soal.


Mabbicara tentang operasi plastik pasti ri ingngerrang negara Korea Selatan, na ri taung 2022 tettei negara Korea Selatan paling maega masyarakatna jamai riasenge operasi plastik. Ri lalengna dunia medis na kecantikan, operasi plastik taniani hal baru atopun aneh untuk rijama. Maegana tau de' na percaya diri lokka ri rupa pura riarengi ri puange na de' na puas to sibawa penampilanna. Maega cara pura najama untuk sempurna pada mellini make up, mappake make up, tapi' paling instan yaro operasi plastik. Ko elo'ki operasi plastik parellu sisengpa doi' maega, nasaba' yae tania jama cedde elo'pa ri pacantik tappana taue. Tapi' operasi plastik mancaji sala seddi operasi paling maega gagal, yanaro maega tona tau matau' riasenge operasi plastik. Sappa'pi lokasi terpercaya na pastina doi' na passu tamba maega topi. Koeni ri uji elo'na taue baruba tappana, mulle mabelloi purana ri operasi na mulle to de' gaga perubahan na tamba na ceccei tappana.


Lokka ale-aleta liburan seharusna aman bage ruane na makkunrai. Tapi' maegana ancaman lokka ri makkunrai maega makkunrai monro mi ri zona cedde bolana na lokka liburan massilong ko engka elo' na lokkai. Pekkoga batena pale makkunrai liburan ato jokka ale-alena, ko engka elo' na lokkai, makkoe batena. Rimulanna harus manengni na isseng kondisina yaro elo' natujue, parellu memengni na sappa nacatat nomoro' penting ko engka sala-sala. Dua, sappa'ni tau ri ewa kero mai ri lokasi ritujue, na hati-hati toi. Tellu, aja' ri massu ko wenni ko matau'ki ri bolata, aja' ri mabok, na mappakeki baju mappadae kero ri onrongta yaro sopange. Eppa, sappaki onrong yaro strategies, de' na masino, makawe' kantoro' polisi, na lainge. Lima, pasadiaki ala'-ala' pada piso ato goncing jakke engka tau maja' sipa pada tallolang. Enneng, hp ta mello mua ta' hubung lokka ri internet. De'na gaga makkokkoe, malomoni ko elo'i tau lokka makkappala' ale-alena, yatosiro tau'ta bawang elo' ri lawa.


Tau gendu' ato magode' mancaji paling maega tau makkedai ri linoe. Ko engkani tu jokka yaro tau gendu'e langsungni tabbussia maneng anak-anak e, nappa mecawa makkeda waseng gempai denre, yaro pale tau gendu lalo. Magi namancaji tau gendu', mawatang siseng tuo rilinoe masennang, sangi engka mani makkedaiki. Mappada ko engka ri anre, na aseng maega ri anre, padahal ceddemi. Yae mancaji gendu' apalagi engka keturunanta gendu', mawatang siseng pano' aleta. Lokkaki matu' mangacara, de' riollii tau gendue, maega amma gare na anre kasi. Beda halna ko ale-aleta mi magode' massessureng, de' na bati-batiki sessurengta, na asengmi silongna anak ri itte. Peddi siseng atingta ko na akkedai manengki taue, apalagi yaro tau mareppeta makkedaiki gendu'. De' gaga tau elo' ri akkedai, elo'ni maga pa' makkotongeng.


Macet merupakang seddi kondisi de' na ulle ri hindari na mulleki hadapi yae esso-esso. Apalagi ko ele'i elo'ki lokka ma'jama ato massikola na tiap engka ri rapi' lampu merah sangi'ta runtu yaro wettu untuk mammenynye. Macet adalah aturan, wajib rijama supaya lalu lintas amangi. Ko ri lalloi yaro lampu merah na cella warnana, mulleki na lulu' kendaraan laing pole arah sualita. Macet de' na ri ulle kontrolki, tapi' mulleki matoro'i responta na de' ri macai' ko nakennaki macet. Aja' lalo ri stes nasaba' macet. Na ganggu ammai kondisi kesehatanta na pengaruhi toi hubunganta sibawa tau lainge. Ko tea maki na kenna macet, mulleki lokka ri maele'-ele', manna na kennaki macet de'pa na maega eggang tau ri tengngana lalenge.


Engka wettu elo' mimmana' bainena Saling. Mapperri-perri ni na passu otona, pattama koper pura na pasadiae, sibawa na akka bainena lokka riotoe tudang. Jokkani ro na pakencangi cedde otona, nasaba' naita bainena elo' sisengni memmana'. Ri lalengna lokka ri ruma sakit, engkapa dua lampu merah mesti na lalloi. Lettu'na ri lampu merah nomoro' seddi, maccembulo mua lampuna, jaji labe' mui magatti. Magai na akkero makawe' ri lampu merah, macella'ni pole mabela warnana. Macetni akkero, lebbi-lebbi engka mahasiswa demo riolona kantoro' daerah. Messu'ni Saling maccai'-cai' na millau tulung ri polisie supaya ri palabe'i gatti nasaba' elo' memmana' bainena. Ri bukkakangni laleng akkero, de' na isseng magai yaro mahasiswa sangi'na demo, mattunu ban oto, na mancajini macet lalenge. Terlambatni tau lainge engkae kepentingan mendesakna.


Malai amellorengna pole ri idolata, yanaro iya' menurutku ri aseng idola na fans semestina. Pada iya' ku contoi batena Chanyeol EXO liwe' sumange' ko engka na jama. Ku poji toi nasaba' maega ladde macca najama. Maccani ma drum. maccani maccule gitar, maccani makelong, maccani ma rap, dance, mebbu kelong, macca olahraga. Pokokna na isseng maneng jamai, na iya' elo' toa mancaji tau macca jamai aga-agae ale-aleku. Elo' toa macca maccule alat musik, elo' toa ma rajing olahraga supaya de' na taccina ku masemmeng. Rennu laddeka si runtu, meskipung lewa' hp mi ku ita. Menurutku, ko siruntu'ki idolata makkokkoe de' na masalah wedding online ato offlie, nasaba' ma canggihni teknologie.


Ma tarima seddi penghargaan ri lalengna atuongetta ri linoe liwa' metto ma parennu. Apalagi penghargaan de' ri sanna-sanna, ma pada penghargaan ri runtu pole ri kantoro' ta ma jama. Idi' tau mabelae monro pole ri jamatta pasti ma ele'-ele'ki lokka. Misalna ko seddi jang ittana lalengnge ko de' na macet, haruski lokka seddi jang tellu menit ko teaki terlambat. Lisuki matu tette lima pas, na pura maneng toni yari ri jama, sebelumnta lisu bolata. Nasaba' ko lisuki mabela lalengnge,  na elo' mani ki mappisau ko lettuki. Sisengna na arengki penghargaan bos ta, sebagai paling tepat waktu na mello jamangta ri sitaung ta ma' jama, ri arengki bonus, na runtu'ki sertifikat pa' jama paling loyal ri kantor. Rennuta, nasaba' de' ri isseng riolo keda engka pale penghargaan ri kantor.


Paling manyameng ko sibolaki sibawa yamaneng sussureng ta. Mancaji ana' bungko, biasa ri sedding mappadaki ana' seddi-seddina tomatoatta. Yamaneng daengta malopponi, engka pura botting, engka lokka ma sompe, engka ma sikola mabela pole ri bolae. Mawatang ki si runtu ri lalengna enneng uleng e. Si runtu maneng sussureng ku ri wettu ku temme pole ri korang loppoe mancaji liwa' ku pojina. Maddeppungen manengki siaga ittana, na tiwikan topa hadia. na malessi maneng mua ri ita kedo de' ma gaga malasa. Masagala yae si runtu maneng, jaji mabbeni manengi ri bolae, nappa mannasuni tomatoatta anre na pojie maneng seddi bolae, mancaji si maroa' bolae, siaga ittana masino.


Prodi ato program studi merupakang bagean pole riasengna jurusan. Artina yae tingkatan paling khusus ri seddie aggurung. Tiap-tiap prodi biasa engka to ruanganna. Prodi mancaji onrongna mahasiswa millau suret-suret ko engka elo' na urusu. Ri lalengna prodi engka riaseng ketua prodi, dosen-dosen, sibawa pajjama administrasi. Akkoniro wettue Izzah engka elo' na urusu' ma daftar beasiswa sibawai silongna riaseng Abdillah. Lokkana kero ri jurusange ri tanai, siaga sertifikat lombanu, siaga nilaimu mu suroi prodi uruskanko berkas beasiswanu. Abdillah lolos mui ri urusukan berkasna, nasaba' sangi' maccoe'na ri aseng lomba na menang to. Laing to Izzah, sangi' maccoe lomba, tapi' de' na engka menang manna kaciceng. Yanaro de' ri uruskangi alena berkasna. Peddi'pa na sedding, maga na pakkero kedona ri prodina. De' na pappada-pada manengni mahasiswana.


Uleng seppulo mancaji uleng paling maega tau mappabotting. Biasana engka lima botting ri kampongna Isda. Yaro uleng seppulo biasana uleng timo'', jaji ko engka tau mappabotting de' ma na mawatang sappa tau mappatikka. Rioloe taue mi naita botting, gangkenna narapi toni Isda engka tau massuroi, yamua ro cowokna. Botting ni yaro uleng seppuloe, anu de' na sanna-sannai nasaba' ma' jama empi, na yaro jamanna mabela pole ribolana. Malani izin siminggu, nappanna ro mala sure' izin si pungenna ma' jama. Bottingni siaga ittana mattajeng, akhirna engkana naewa monro matu kero ri bola kos na makawe' ri ajjamangna, yaro aga lakkainna ma' jama makawe' pole kero. Runtuni bali ma' jama, na tuo gangkenna mate.


Semasa SD, engka seddi silongku riaseng Mirna. Setiap engka passuntik lokka ri assikolange lari lisu ribolana massobbu. Lisupi biasa otona yaro pa'suntik e nappa rewe'si paineng ri assikolange. Ne' yae gurue na issengni galana Mirna ko engka passuntik pasti sangi' millauna izin lisu tai ato teme ato bahkan izin lisu nasaba' malasai. Yaro wettue, na tutup maneng gerbange na pintu kelas e, guru-gurue. Na atteangi muridna kabur lisu ribolana, nasaba' mello siseng yae ri suntik. Engkani kero Mirna elo' ri suntik paling mariolo, nasaba' kabur ammai ko ri timpa'i tange'na kelas e. Pasna elo' ri suntik, maega siseng guru rippungi jaringna. Ma'gora kencang Mirna matau', na terri to. De' siseng naisseng keda pura mui ri suntik, nasaba' de' na pineddingi. Maittapi ri pauwang keda ri suntik mui, magani de'ma gaga peddina pura ri suntik tuh.


Ri Indonesia, maega tau mappiara olokolo' ri sedde bolana. Apalagi yaro mappajajini olokolo' sebagai sumber penghasilanna maega tomma. Pada yaro biasa bapakku mappiarai manu' potong ri sedde bolae. Tiap engka tau lalo, na tutup maneng timungna, nasaba' liwe' metto kebbongna yae tai manu' pole ri pappanrena. Hal na pagguruangi anakna duae supaya de' maciddi sibawa tai manu'e. Seddi, mappake masker rimulanna ko lokkai ri kandange balingi bapakna. Dua, abiasangi ko ri laleng kandang bukkai kaciceng, nasaba' ko nappata mapesse metto cebbo inge'e. Tellu, bukka sisengni yaro maskerta, ri issengni pekkoga baunna yae tai manu'e. Eppa, ingngerrangi ko makebbong tainna, pekkoga rasana manre manu' pura ri dawa-dawai. Mancajini biasa anakna alias iyya ri tai manu'e. De' sisengna ku maciddi ko engka ku alle'ja tai manu'.


Tappa na aleta sempurna iga tea, makkunrai na urane pasi elo' penampilanna mello ri ita. Yanaro saba'na taue rela untuk runtu'i, bahkan tak jarang yaro taue lokkai operasi plastik. Mabbicara operasi plastik mulleni mitai tappana artis-artis pole Korea Selatan sebagian besar pura maneng operasi plastik. Masyarakat biasa bawang pura toi operasi plastik. Mancajini hal biasa yaro operasi plastik e. Tentuna de'gaga prosedur operasi plastik de' na mappunnai risiko. Risikona maega to rupanna mappada risiko yaro matu' hasilna de' na mappada yaro ri elokie na de' siseng ripoji yaro hasilna. Mabburaki selanjutna pasti parellu untuk ri padecengi yaro operasi awalta. Tapi'na hasil operasi plastik maega de' na nawedding ri uba paineng lokka rimulanna. Ko elo'ki terjamin amannya lokkaki kero ri paling melloe, na pasadia ki doi' maega. Aja'na ri mitau' hasilna pasti mello, mappada tappana artis-artis pole we ri Korea Selatan.


Mabbicara seddi pelleng Korea Selatan, sangi ku nontong yaro genge mattikkeng e. Ji Chang Wook mancaji aktor paling upoji ko mattikeng ri pellengna, nasaba' mello ladde alena, na macca siseng mattikkeng. Purai lokka Jakarta ri taung 2022, fanmeeting na Ji Chang Wook, lokka ka yaro wettue. Witanna pole mabela, liwa' metto magemmara ri ita tappana, mamello alena, sibawa matanre topa. Menre'ki maneng mewai ma' jama sebelumna berakhir, na pas na bageangku ma' jama na, na mello pa jaringna, mulus. Naita toa sambil macawa, liwa' siseng rennuku sedding, ceddeka de' ku ulle jokka kero ri panggung e na taro dumba-dumba mitai tappana.


Tika merupakang seddi tau pemburu diskon. Tika napoji siseng melli baju, tapi' lebbi napojipi ko baju diskon na elli. Tika sangi'na lokka ri pasa' ato ri mall tiap minggu, agami nasappa yaro riasenge barang diskon. Bolana makawe' ri mall na ri pasa'e, jaji malomo mua ko elo'i lokka. Yanaro mancaji saba'na Tika sangi' engka bajunna mappada tau lainge ko engka na lokkai. Masiri'i memeng tapi mulaini terbiasa sibawa yaro. Apalagi ko barang diskon ri elli, pasti maloppo peluangna mappada bajuta tau lainge. Khususna ko barang diskon na mello mua, iga tau tea melli apalagi taniama cakar. Jaji' masiri' rimulanna, makkokkoe de'na masiri', macawami bawang ko engka na ewa siruntu baju mappadae napake.


Ri lalengna wettu eppa gangkenna enneng menit, ko yaro taue telleng na de' gaga tindakan untuk marengi pertolongan pertama resusitasi jantung na paru, mullei yaro tau tellenge masolang otakna na mulle toi mate. Telleng mancaji konsisi yaro na akibatkan gangguan lokka ri sistem pernapasan, akibatna mattama'i cairan ri lalengna saluran pernapasan. Yae kondisie liwe' fatalna nasaba' mullei mate taue. Berdasarkan data maega empa tau telleng na matei wettunna ri runtu, yaro saisa'e salama' mui ne' mancaji tosi trauma. Yanae iyya wisseng siseng mua makkeda yaro ko purai taue telleng, mawatang siseng untuk lokkasi maddeppe riasenge wae, jaji teama passa eggangi untuk mabbura gatti ko taniama parellu eggang yaro riasenge lange.


Stres mancaji saba' nomoro' seddi taue sangi' macai' na de' ri sanna-sannai. Yamaneng taue purai stres ri tuona ri linoe, yae wajar mua. Tapi', stres maitta mulleki naparuntui ja', sala seddinna macai'. Apalagi, ko idi' tau sangi' malomoe macai', stres mullei na pakenkai ki cai' matterru. Sebenarna, maega ja' ri laleng stres na seddinge taue. Biasana, yae pappineddingna maja' na sedding, de' ri hargai, matau'i, na lainge. Yanaro parellu sisengki missengi aga pappinedding ri munrina stesta. Lainge, ko idi' tau malomoe, parelluki riasenge strategi matoro' stres madeceng, mappada meditasi, relaksadi, cuti, jokka-jokka, ato ri rawatki aleta. Parelluki bawang patennangi pikkiranta, na lenynye to yaro aga-aga pa streski.